url: =MY STORY- The Rebel: Khanglui paunak in\nKhanglui paunak in\nnumei thu leh logam thu in ki thangpai pen, kiheh suah pen, ki khasiat lawh pen a cih ahih mah bangin, upa Am Awn leh Cin Thang kikop in Thual Vum thah leh mat, neih leh lam, theih leh siam lamah zong pha lo ahih man uhin a el bawl tham lo-in innpipa pu Khup in bangci leh a gawi thei ding hiam, ci-in a hanciam uh hi.\nTuabang hun laitakin sahang khat laang in sial a nee nee hi. Tonzaang. khua zaangpi in tua sahang a ki sawm hi. Thauneite in thau tawh a pang uha, thau nei lo mipi teng in tua sahang a hawl uh hi. Tua sahang laang a omna in tu-a Havom nuai teng ahi hi. Tua sahang laang Thual Vum nau pu Tut Za Lian in a man hi. Tua ciang in upa teng in pu Tut Za Lian pen pu Thual Vum nau hi-a, a inn uh tun loh a sawm a lawm, a beh a phung a u anau teng uh tawh sahang a aai ding uh hi. Tua hileh innpite leh ei upa hausa dang te inn dai ding hileh, cih a theih uh ciangin pu Khup, Hau Cin Khup a hopih sim uh hi. Pu Khup in zong, kua mat kua mat hi ta leh, innpi tut ding a ci-a, innpi a ki tun hi.\nAhih hangin a aihna, a khim nadingin sial pen Thual Vum te sial laikaang a mat sak a zatsak veve uh hi. Tua sahang khimna tawh kisai a bei kheempeuh teng Thual Vumte sik ahi a, a min pen innpite in a tang ding ahih ciangin, Zong Thang in tua a sa aihna uhah a nuai-a, a la phuahsa a sut hi.\n(1) (a) Khuamual lumsuang cian tungah va bang tuang ding aw gual banzaal ka kawm lo ee\n(b) Gual banzaal ka kawm lo ee, gual namtem ka kuah lo ee, ci-in a la phuahsa a sut hi.\nZong Thang in hih la a sut ciangin innpipa heh in Zong Thang a vua hi. A vuak zawh nungah: “No, Tawm Gingte ki phasak; zi ma nuamte, zawlgai nuamte na ngai tadih un. Tu nung siah no Tawm Gingte in zawl na ngaih uh leh sialpi, zi na maak uh leh sialpi leh zabo, beh dangte in zawl a ngaih uh leh zabo, zi a maak uh a sialpi, tua ci bang in hong gawi tuam ding ka hi”, ci-in a tai gawp lai hi.\nTua ciangin Thual Kham in: “Hau Cin Khup ong tua cih sam kei ve, ong khasia vanglak le ung na khua phel khat ko aa hi lo maw,” a cih leh, Hau Cin Khup in tam khat a ngaihsut khit ciangin: “Himah ei, khial mahmah ing ei”, ci-in a zu neek Zong Thang a hawh hi. A hih hangin kilungkim thei nawn lo ahih ciangin hih bang in a vaihawm uh hi.\nTonzaang khua lui khua laiveeng Thual Kham innah Tawm Ging beh sung a upa teng ni thum sung lo kuan lo, singpua loin a ki kum uh hi. Tawm Ging beh teng peuh mah leh tanu khak mak leh tuu leh tate teng tawh: “ Sim ih suah leh suah khat, Mal ih suah leh suah khat, Vai ih suah leh suah khat, khe khat tawi khut khat tawi bangin lai khia ding hihang; ih tun tunna -ah ih maakpa Cin Thang hausa sak ding hihang," ci-in thu ciam in sial khat a ban uh hi. Tua hun laitakin Tonzaang khuapi khing keii-a, ki lungleeng mahmah hi. Thamloin khua taw pan sakhi khat khua sungah hong tai to-a, zaang tung dong a tai suak hi. Tonzaang khuapi kitam kham pet mah ding hi, ci-in ki lung kia peuhmah hi.\nTua ci banga, innpipa leh hausa upa teng khuak na liang a, a om laitak uhin, upa Am Awn tapa Khai Tuan leh upa Cin Thawng tanu Vung Khaw Zen kiteeng uh hi. A Cin Thawng zi Nial Niang leh Thual Kham ki unau uh ahi. Tua bang-a, ki nai dim diam ahih mah bangin, Am Awn in a tapa' sungpa Cin Thawng na zo hi. Cin Thawng in a sungpa Thual Kham na zo sawn hi. Tua ahih manin a thuciamna uh a ki pelh hi.\nTua ciangin Thual Kham in: “Thual Vum aw, tawp hoh peuhmah in”, a cih leh, Thual Vum in: “Saipi ha paaksa, ngaltang ha paaksa tum kik ngei kei, pasal hih zahta-a, sial ban lianga thuciamsa tawp ni nei lo ding hing. Hong zui nuam teng in hong zui, hong zui nuam lo teng khawl un”, ci-in khuavong lawmpi, sawmpi khawlhna innpi kulhpi, hualcial tawh lo gam (1) Seekken nai,(2) Seekken gamla, (3 ) Khauzaang tung nung, (4) Khauzaang nuai nung, (5) Laitang, (6) Gun ngah suk zaang cial thum pha, (7)Tonglui, (8) Suang lo, (9) Pal zaang bun lei leh, (10) Ciak lui bal lel, tu-a teng pen taanglai a Hong Thual in Lamzaang innpi leh lo gam teng Seel Tawng suan sawn a sanggam pa Thual Suan leh a tapa Zong Khamte nusiat mah bangin Thual Vum in a sanggam pa inn tuan nai lo Neng Gin nusiat leu leu in Kawlzaang lal ding in a ki thawi hi.\nTua ciangin Tawm Ging sungah Thual Kham ngai teng ciam peel in, a tanu khak uh Bawmkhai sunga Kam Vial suan teng tawh a khawl kik uha, Tawm Ging sungah Zong Thang, Thual Vum tanau huaiham teng leh;ta mo khak Bawmkhai sung a Hang Dam suan teng tawh beh tuam tuam in inn sawm leh lawm pawl khat tawh a kigawm in inn (40) bang daktal tum viau viau in lal khia in, Kawlpi gam Kanki (Kangyi) Thazakong a tung uh hi. Tua lai-ah Goih Ning pasal Lam Kam a maakpa hausa sak in nuamtak a teeng uh hi.\nTua ci bangin nuamtaka, a teen hun laitak uh in a pa Zong Thang leh a tanu Vung Vai pen tua lai munah a si hi. Limtakpi in aakgia sawnkaai tawh tang ngeina mah bang in a kivui a, Thual Vum in a nuai-a, la dawng (4) na phuak hi.\n(1) (a) Kawi tawh lai lak ciau lui lumsuang khua mualah khawl vum tah ee;\n(b) Khuamual tulnah liap silsial ee sang sum lu vau paak bang ee.\n(2) (a) Taang ka langlam bahkhi vui cing thai ang nun thei san bang ee;\n(b) Sangcih kaap leh sesum lam aw gual tawh tan bang kim ing ee;\n(3) (a) Pupa siam sinthu ka zuihna zin in ka tong sang thei ee;\n(b) Zata'n om lai a vei leh aw ka siangah tuang tung hi ee.\n(4) (a) Phung in neek gual in neek tah ee mual tulta bang heu ing ee;\n(b) Mual tulta bang heu ing aw ee phuigua bang dawn suang lang ee.\nPosted by Kamzalian Tomging at 00:20\nLabels: FAMILY, tawmging, ZOMI


timestamp: atn

url: =Naupangno khat anukik in zawhthawh thutawh tuisa dawnsak in, amuk kangdeugawp :: ZOMI DAILY\nposted on 14 February 2018 at 12:54 am Lomkholna: Malaysia, News, Sawltak, World\nMalaysia, Negeri Sembilan State sung aom Lenggeng khuasung ah numeino khat anukik “Stepmother” in tuisa dawnsak ahih manin, akam amukteng kangdeugawp cih NST pan kiza hi. Nungkal Monday ni in anukik in tuisa mawkmawkzong ahilo, tuisol velvel “boilding hot water” pen zawhthawh thutawh adawnsak cimawk hi.\nHih numeino pen tankhat “Standard One” akah laitak ahihi. Anu leh apa kikhen in, apa in zikik neihi. Ahi zongin amau unaupen apa leh anukik tawh omkhawm uhhi.\nNumeino ii anu taktakpen in atate tetawh kithuahkhawm dingin ani te innpanin alak ciangin hihbang in anukik in tuisa zawhthawh thutawh adawnsakna hangin amuk akatlam ki theikhiapan hi.\nAnu taktak penin agenna ah ka tanu tawh Weekend hunzangding in kavadawn ciangin amuk akatdeulam katheipan hi. Tuaciang in bang nacihna hiam ci’n kadot ciangin ka nukik in zawhthawh thutawh tuisa asol velvel hong dawnsak cihi ci’n anu taktakpenin genkhia hi. Tua numeino pen Kuala Lumpur Hospital sung aom naupang zato Pediatric Unit ah kilumsak hi.\nNumeino ii anutaktak pen biakna sangsia “Religious Teacher” khat hi a, numeino ii anukik in hihzahliang in gamtat asiading in ka ummawh khakei cihi. Tuabang in atanu tuisa adawnsakna hangin amuk akatlam atheih ciangin Police Report bawlpah hi.\nHihte nupa pen 2011 kumin akikhen uh hi a, ta 4 aneihkhit uhciangin nupa akikhen uh ahihi. Akikhen laitak in anu in nasep kician neilo, sumlepaai hamsatna hangtawh thunei te’n atate pen apa kiangah kemsak uhhi.\nApa in 2016 kumciangin zikik nei a, anukik un naupangte pen itlo in bawlsia mahmah cihi.\nHihvai tawh kisai in Dang Wangi District Police Chief Assistant Commissioner Shaharudin Abdullah inzong naupangno ii anu in Police Report hongbawl mahhi ci’n genkhia hi. Ahi zongin tua Police Report pen Nilai Police te tungah ki apsawn in, tuapanin athu kancianna kineiding hi ci’n genkhia hi.\nLeitung ah nukik aneikha te lakah nuam asapen ki tamgen lualomawk hi. Sawltak #zomidaily\nPrevious: Malaysia, PJ sung aom EPF Building meikang, innsung ah nasem mi 527 te ahunlap in ki honkhia\nNext: Indonesia, Bali aom Mount Agung meimual puakkhamkik leuleu


url: =A Ithuai Thu Lamdang Muhthakna (Beautiful Surprise). Agelh - Pau Sian Lian - Laibu Saal\nHome > Thuluui/Articles > A Ithuai Thu Lamdang Muhthakna (Beautiful Surprise). Agelh - Pau Sian Lian\nA Ithuai Thu Lamdang Muhthakna (Beautiful Surprise). Agelh - Pau Sian Lian\nGentehna pawlkhat en pak dih ni. 1990 kim pawlin US ah Immigration zumte’n Mexico gam pan a lutsim gammi lo pemta, a guklutte khauhtakin bengin, man uh hi. Tua bang mite nasep a guan sumbawlte, setzung neite nangawn kumpi-in thubawl-in, thusit thuak lawh uh hi. Tua bek thamlo gamhuang cing ding galkap tampi panmun piak behin, a gamgi uh lim cin mahmah uh hi. Ahi zongin thugil kantel Douglas S. Massey in hih gamdang mite’ lutsimna tawh kisai ciantakin a kantel leh, US kumpi in tua bangin policy khauhtak bawlin a gam uh a kepcing a kipan gamdang pan a lutsimte milip in khang hanhan zaw dan hihtuak hi. A diakdiak in Mexico gammi a lutsimte’n hihbang kiben kimatna a uat tektek teh kimatding lau-in, a gam uh ciahkik ngam nawnlo zaw uh hi. A tungin nitawm, kha tawmno sung hawh pak, na sem pak dingin a lutsim, pusuak sim ziauziaute ciah kik ngam nawn lo-in, US ah teng suak uh na himawk hi.\nHihte pen a ithuai lamdang muhthakte cih theih hi. Kuamah upmawh, lamet lohte na hi hi. Ka thesis gelh khat ahi, ‘Tedim Numeite Kim lepam Khantohna Nasepnate-ah Kihelna’ cih ka gelh lai-in Tedim ah ciahin thu ka kan a, hih thutawh kimeizom in Zogam, Zomite bang hang zawng cih khawng zong ka kanbeh pian leh lamet loh honkhat ka tuakkha hi. Lam gei-ah kimuhpih ziaupak, hih vaitawh kisai kin dingin ka upmawh masakloh pawlkhat geel khollo-in thu ka dong a, amau hong dawnnate na thuk mahmah ziau mawk hi. Zogam’ hihna taktak teng hong genkhia ziahziah uh hi. Ei mite dinmun tawh kisai i makaite’ gen zeel khat ahi, ei-le-ei sungah zong i kicih zeuhzeuh theihkhat lah ahi, i tha nemnate lakah a hidiak pawl cihtheih lah ahi, “ theihtam, teltawm”i kicihcih pen hih thuthuk, thugil kantelna tawh a hiciang khat kipuahkik, bawlkik, zunkik thei dingin ka lamen hi. Kei mahmah zong ka tel tawm lua a hih manin thugil kantel in, telkheh tangtang ding ka vei mahmah khat hi.\nHih zo lehang Zomi Thugil Kantel Pawl (Zomi Research Institute) cih bangkhat nei-in, i gam ki-ukna vai, minam vai, mailam phutkhaktheih ding vaite, a sia a pha i tuatkholh, theihkholh, leh kigin kholh zawh nading kantelna neihhuai kasa hi. Tua khitteh kum khat khatvei/nih vei ahi phial zongin, i thugil kantel sate simkik, hopsawn kikna (research paper reading/presentation) te neizo zeel lehang ei mite ading a ithuai mahmah lamdang muhthakna tampi omkha-in ka um hi. A diakdiak-in sang pilna lamah bang cile hang hih thugil kantelna a omlo sang leh kipawlna pen mannei lo-in kiciamteh phialmawk hi. Khangthak naupangte’n hih thugil kantelna a dan, a zia-le-tongte lungsim ah vom thei-in, a maingap theih nading uh le thu khentel theihna (critical thinking) a hiam semsem na dingin thu kinialna (debate) pawi khauhpai mawhlo khawngzong bawlsak-in, kidemsak huai kasa hi.\n“Bucing Khantohna le Picing Ki-ukna” Laibu\nLeigelh Pau Sian Lian in Zomi eLibrary / Laibusaal ading in Phalna hong piak ahi hi.\nItem Reviewed: A Ithuai Thu Lamdang Muhthakna (Beautiful Surprise). Agelh - Pau Sian Lian Description: Rating: 5 Reviewed By: Cinpu Zomi


url: =Bonn Museum hawhna (1) ~ CS Khai :: ZOMI DAILY\nBonn Museum hawhna (1) ~ CS Khai\nposted on 28 May 2010 at 2:56 pm Lomkholna: Article, CSKhai\nMay 20, 2010 ni zingsang nai 9 in Professor Frau Wennekamp leh sangnaupang 20 Bochum pan in Bonn zuan dingin Meileng tawh ka pai khia uh hi. Nai 2 sung meileng Regional Express tawh ka pai khit uh ciangin Bonn ka tung uh hi. Bonn ah mu nop tuamtuam en dingin khuasung ah ka vak kawikawi uh a, tua te sungah Bonn University zong ka en kha uh hi.\nBonn University pen 1689 kum in ki phut/ ki hong a, Germany gam bek hilo, leitung University Top Ten te lak ah khat in ki hel hi, ci in ka Professor nu in hong gen hi. Tua ciangin Zonet a, ka laisim ngeikhat phawk ka hihman in, ka nui simsim hi. America ten leitung a, University minthang te, a hoih pen te, (The Best University) te a gen uh ciangin, a vekpi phial in USA gam sung ah om in gen uh a, Germany ten a gen uh ciang in, Leitung ah University hoihpen Top Ten te lak ah Bonn University zong khat ahihi ci zel uh hi. Koi zaw thu dik hi ding hiam? USA te gen maw, Germany te gen, koi zaw thudik hi ding hiam? Ngaih sut zawh hilo hi. A hi zong in ka ngaih sut thu in, The Best cihin, khiatna (Interpretation) a tuamtuam om hi khading hi ka ci hi. The Best cih ciangin a Building te, sanghuangte a gen nuam uh hiam? a hih kei leh bang a gen nuam uh hiam? Education hoih pen a ci nuam uh hi zaw ding hiam? Education a hoih pen ahih leh bang Field, gentehna in Science, Biology, Theology, cih ban in ngaih sut ding hong om tohtoh takciangin A HOIHPEN a om thei taktak lo ding ahih na thu ka phawk thak hi. A hangin University pawlkhat gtn. in Science field ah a hoih pen a hi phial zongin, field dang ah a hoih pen hi zolo zel ding ahih man in, the best cih taktak a om thei ngeingei lo ding ahih lam ka phawk hi. The Best cih kammal pen a gen khiate tung ah ki nga hi lel a, a hi zong in a hoihpen taktak cih bang a om thei ding hilo hi. Amerika te a maumah a hoihpen in a ki ngaihsut bang mahin, Germany, Britainte, Norway etc. te in a mau mah a hoihpen a pil penin ki ngaih sun uh hi. A taktak in ci le hang a mau le a mau a ki ngaihsut na uh hi a, a hoih pen cih a gen theih ding kua mah om tuanlo hi. Hih thu tung tawnin Zomi te in ih ngaihsut ding, ih lungsim ih bawl phat ding pawl khat ka pu lak nuam hi.\n1. Mikangte khempeuh a pil dingin ki ngaihsun kha: Mikang khempeuh pilkimlo\nZomi te bek hilo, Asia mi le Africa mi a tam zaw te in Mikangte a hihnak uh leh eite sangin pilzaw, siamzaw, hauzaw in ngaihsun ih hih manin ih tunget den hi. Khial tuanlo hi hang. A maute hangin eite in khua ih muh lawh a, ih mit a keuh hong suak hi. A hi zongin mikang hai tampi tak mah na om veve a, mikang vakvai zong tampi tak mah na om veve hi. Khatvei gunpi geikhat ah mihau pa in Alu (Potatoe) cin ki pan hi. Khuakhal hun sung teng alu tuha, limtak in na sem hi. A hi zongin tuk hun ciangin guah hong zu a, tui hong khang ahih manin, a tuhsa, Alute tui in taimangkhin hi. Alu lak hunin lakding bangmah nei lo hi. Tua bang haksatna tuak hi na pi in kum 10 sung, kumsim in gun pang ah Alu tuh thithe den hi. A nasep zawh kum 10 hong cin ciangin, mihaupa in a ngaihsutna hong khel hi. Kum simin Alu tuh den ing a, citak tak in na sem hina pi ingin, bangmah lawh cing thei mahmah lo ka hih man in, ka ngaihsutna kakhelding kisam hi. Hi bangin Alu ka cin sangin hih gunpang ah, Vatawt khawi leng hoih zaw dinghi, ci in vatawt khawi hong kipan hi. Khuakhal hun hongbei in, tuk guahzuk hun, tui khanhun hong kipan ta hi. Guahtui hong khan ciangin, vatawt te in nuamsa in, tuitung ah lam ngeingai uh a, tui khangin amaute ngawngkai sak zolo hi. Vatawt te tuk hun sungin punpi in pung a, mi haupa in kum 10 sung, Alu cinna hang a, a sup sum le paai te vatawt kum khat bek a khawina tung panin ngah kik hi. Ih thu ngaihsutna, ih khel masiah, bang mah ki khello ding cih hong phawksak hi. Zomite a pil dingin ih ki ngaih sut leh mipil te hiding hihang, mi hauding in ih ki ngaihsut leh hauding hi hang. A kipum khat dingin ih ki ngaihsut leh ki pum khat ding hi hang. Tampi tak gending om lai in teh. Hi lai ah ih gennop bulpi in, Zomi te sangin Mizote, Kawlte, Mikangte peuh a pil zaw, a siamzaw in ngaihsun lo ding hi hang. Mizote, Kawlte, Mikangte, a mau le a mau mipil in a ki ngaihsun te uh ahi uh hi. Tua bang a ki ngaihsutna lungsim te in, a lungsim uh na hansuah den a, a omom na mun uh ah, kisuanglo in, a gennop uh gen ngam, paungam uh ahih manin, ei sangin a pilzaw, a siamzaw a, a ngaihsun kha ih hi zaw hi. A taktak in Zomi, ih pu ih pate, a pil bek hilo in, ciim mahmah lai uh hi. Mizote, Kawlte, Mikang te eisang a a pilzaw ding a ngaihsutna, slave mentality, sila lungsim pen ih khelzawh na ding in hanciam ni. Tua bang lungsim khelpak ding, thakhat thu in a piangzo ding hilo hi. A hi zong in a hi thei ding thu ahi hi. Zomite mi pil, misiam, miciim, mi hoih, ki pumkhate hi hang ki cici phot dih ni. Tua bang ih ki cihcih nate in ih theihloh kalin Zomite mipil, misiam, miciim, ki pum khatte hong tangsak/suaksak ding hi.\n2. Mi kiphasak, mi kisa thei Germante:\nGerman mite pen minamdangte tawh kibanglo in, ki ho khakding, ki theih khakding haksa mahmah hi. German pau tawh ih pau kei leh, ih theihnop thu khat dot ding zong baih lo hi. Amau bek mah hi a kisa te a hi uh hi. A mau pau tawh a paute bek thupi sim uh hi.1386 kum in The University of Heidelberg ki hong a, German University te lak ah a upa penpen a hihi. October 12, 1492 kum in Spain mi Christoph Kolumbus in USA gam muh khiat hongkipan hi. German mite gen theih ka zak thu khat in, USA leitang a kisat ma, a pian ma in ko Germany gam ah leitung a pilna sangpen Ph.D, Doctor ciang dong sangkah theihna, University neizo hi ung ci thei uh hi. A gennopna uh ahih leh, Ko mimasa te hi ung, thupi na sak mahmah uh USA te khawng zan mahmi hi a cinuam tawh kibang hi. Tua bangin ki phasakna, ki liatsakna, kisak theihna lungsim neiden uh ahih man in, leitung galpi khatna, nihna te a mau hangin a piang khiahi, a ki ci thei thu a hi hi. Galpi nihna ( II World War) a ven khit, Germany gam om zia, Bonn Museum ah ka mu kha hi. Inn le lo tampi, a vekpi phial in kisia a, mi hing a theihsa, vui zong ki vui zo nawn lo in, lam kim, lampam ah, uino si, akno si bangin om zelzul uh hi. Nupi tul 300 (Sang thum) te pasal te zong galsung ah si khin uh hi. Pasal tampi galsung ah si a hih manin, numei te in na a seploh uh hong phamawh ta hi. Pasal na sep, numei nasep cih omlo in, numeite in Germany gam puahkik nadingin na sep hong kipan uh hi. Tua a hih man in German mite in Frauen Macht ( The Power of Women) cih thu cin khat na nei uh hi. Germany gam hong lamkik pen Numei te a hi uh hi, ci uh hi. Galpi nih na lai a, vut le vaisuak Germany gam tu hun ciangin gam thupi leh gam hau, tha khat thu in hong suak kik uh hi. German ten a gen theih uh thu khat in, Amerikaner te in ka inn, ka lo uh, ka setzung (industry) te uh, ka pu ka pa te uh hong thahsak theih hangin German mite Idea (Idealismus), pilna nate pen hong suksiat sak theilo ahih manin, tu ni in vut le vai suakkhin sa, German pen tu a na muh bang uh hi, ci uh hi. Galpi nihna hun in vut le vai suakta leh tu in genzawh loh in khangto in gam hau, gam thahat hong suakkik ta uh hi. Hih thu hangin ka phawk thu in, Mi namdangte a pilzaw, a siamzaw in ngaihsun tuan kei ni, Zomi ki phasak lo in, Zom hihna hangin kisa thei mahmah lel ni. Ei a ding in ni hong suah hun om ding hi.\nZop laiding, Bonn Museum thu pawl khat…..\nPrevious: Gualzawhna Ni Suak Ding ~ Pu Zam Khan Thang\nNext: Nashville Khualzinna ~ Dr. Ngul Khan Pau


url: =Amiri Skel Top Hi in Black & Red | FWRD\nOur Style No. AMIF-MZ94\nManufacturer Style No. MFS002-009


url: =ZAM Thupuak :: 17 November 2013\nAkua mahpeuh cidam lungnuam takin nisim mabante ah vaiding in, a gualzo dingin hong lam-en in, thu kong ngetsak uhhi.\nTu in, Dr. Do Kham in ahong nusiat zawh kha khat cingta hi. Dr. Do Kham in anusiat adamlai, Mary-te Nuta teng a kipan, meeltheih tanau akua mahpeuh zong, Anungta Pasian hong ompihna tawh cidam in vai kiding zota hi.\nDr. Do Kham a it, a zahtak, a ngai, a suang, a phawk akua mahpeuh tung, innteek lam pan thu hong zasak nuam a hih Email hong khakkhia hi ungh. Dr. Do Kham tungtang ah innteek lam pan lungdamkohna pen akilawm akituak in, tuni ciangdo hong kiko zo nailo ahih manin, nakpi takin ka kisuang uhhi. Mary-nu zong, lung himawhlua ahih manin, eikam mahmah tawh lungdam kohna kam mal khat mal nih pulak nuam ingh acih ciangin, Video bawlsak in, Dr. Chin Do Kham thulu tawh Facebook ah kisuaksak hi.\nMaban tawh kisai ah, Dr. Do Kham phawkna leh pahtawina tawh Memorial Service & Celebrate His Life ci-in hun khat bawl ding geelna kinei a, a hun leh ni ding kician nailo hi. Dr. Do Kham’ han a Mualsuang (Head Stone) phuh ding vai zong, lam-etna bangin kinawh vaihawm theilo a, a sem a bawlte in ih deih banglian inabawl theihna dingin, kha nih kha thum sawt ding ci uhhi. Dr. Do Kham’ Mualsuang pen limtak in kiphuh sawm a, Tulsa khuapi ahong hawh, Dr. Do Kham a it, ama han a hawhnuam akua mahpeuh a’dingin a kilawm theipen in kibawl ding hi.\nDr. Do Kham tungtang ah itna hong lakin, anai agamla pan ahong pha, ahong gimpih, ahong tawlpih, ahong hehnem, thu ahong ngetsak, ahong hanthawn, tha ahong pia, sia siamate, makai tuamtuamte, u leh nau, nu leh pa, lawm leh gualte khempeuh tung ah lungdamna lian mahmah hi cih thu hong ko ungh. Innphual ah, Biak-inn ah, Han ah mimal in hong phabek thamlo, khutguak tawh hong phalo in sum leh paai hong tawi mimalkim tung ahzong lungdamna kibehlap hi. Tuaban ah, Tulsa khuapi hong pha thei takeile uhci’n, na omna mun panun, dahpihna thu pulak in, thu hong ngetsak a, sum leh paai ahong khak khempeuh tung ahzong nakpi kilungdam hi. Kam tawhbek hilo, thu tawh la tawh, laipai tawh dahpihna hong pulak in, tha ahong pia kipawlnate, pawl tuamtuamte leh mimalkim tung ahzong lungdamna lian mahmah hi.ahong guan, Puanlaisan ahong khuhsak kipawlnate, pawlpite leh mimalkim tung ahzong lungdam mahmah ungh.\nTutung, hih thuzaksakna sung ah, ngeina omkei mahleh, kong kohnop uh thu dang khatin, Dr. Do Kham tungtang, amah itna zahtakna leh ngaihna tawh sum leh paai ahong kitawi teng hong theisak nuam ungh. Dr. Do Kham in ahong nusiat a kipan zanhah ni nitak ciang, ahong kitawi sum leh paai pen $11,200 val pha hi. Ih vuini bekbek in, akua mahpeuh in nong tawi uh sum leh paai vekpi $22,200 val hi. Handal ni a kipan tuni ciang dong hong kiphakna sum pen $10,000 val pha hi. Hih teng pen innteek thusate khut sung a hong kipia tengbek hi a, a kigawm in, $43,000 val pha hi. Tuaban ah, Zomi Innkuan USA kipawlna in thusa/tanu hong sepsak uh a, Makaite leh ZIUSA Bank tungtawn in, muntuam gamtuam pan nahong puak uh sum leh paai pen $27,700 val pha hi. Tua ahih manin, Dr. Do Kham na itna, na zahtakna uh, na ngaihna uh leh innteekte na itna uh tawh nahong khuttawi uh sum leh paai vekpi gawm pen $71,000 val ahi hi.\nHih sum leh paai thu kong zaksakna uh tawh kisai in kilawm a salo zong ki-om thei himah leh, Dr. Do Kham pen anusiat innteek bangkua a’ bek hilo a, amah a it a ngai tampi takte a’ bangmah in sang ka hih manun, akua mahpeuh theih ding deihsakna bekmah tawh ahong pulak kahi uhhi. Mawhsakna, telkhialhna, kilawmsaklohna a om a leh, hehpihna tawh nong maisakna dingun kong thum uhhi.\nBangbang hita leh, ei a damlai u leh nau, nu leh pa, lawm leh gual, akua mahpeuh zong, Dr. Do Kham ih it mahbang in, khat leh khat ki-it diamdiam ni ci-in hong zawn ungh. Khat leh khat ih ki-itna akhan semsemna dingin akua mahpeuh Anungta Pasian in thupha hong piaciat tahen ci-in thu ka ngen uhhi.\nMary-te Nuta teng leh\n(Thumna: Kammal kilawmlo, a zakdah huai a om leh itna tawh hong maisak un. A kilawm zahin kamkhum a kizangsiamlote zong deihsakna tawh hong telsiam un. Lungdam hi.)\nDr. Do Kham sihgalna kikhak :: ZAM makaihna tawh Malaysia gamsung aom Zomi te’n ih zahtak mahmah Zomi makaipipa phawkna Memorial Service pen ZAM Hall ah October 19 ni in kibawl a, tuani akipan ZAM zumah Dr. Do Kham nutsiat a innkuan pihte tungah dahpihna lahna in sihgalna hongki puakziahziah hi. Malaysia gamsung pan Dr. Do Kham sihgalna akigawm RM4398.40 bang ki ngah a, avek in USA ah ki khakkhin khinta hi. US Dollar tawh aki khekciang in US$1286.88 ki ngah hi. Dr. Do Kham phawkna Memorial Service ah hongkihel bektahmlo sihgalna hongpiakhia Malaysia gamsung aom Zomi khempeuh tungah lungdam kongko uhhi. Mailam ahzong Kawlgam ahi zong in, USA gamsung ah ahi zongin Dr. Do Kham phawkna Program khatpeuh aki bawlkikciang inzong nongkihel nading un kongzawn lailai uhhi. ZAM iNFO\nContact ki ngahlo :: RSC leh DHS pan in Contact ki ngahzolo pawlkhat om leuleu hi. Hih anuai ateng lakah na UN Number aki helkhakleh ZAM zumah hong zasakpah in.\nNungkalsung aki buaipih phadiak pawlkhat\nLian Khan Tuang (Kaptel) pen November 11 ni in Tzuchi Clinic ah aki buaipih khitciang in UN Card hong ngahthei ahih manin ih lungdampih hi.\nACR Card tawi Thang Sian Muan (Tungtuang) pen November 11 ni in Langkap Camp ah ZAM Palai te’n va buaipih hi.\nKhup Sian Lian (Pyidawtha) pen Kal, Sin, Gilpi natna hangin November 11 ni in Tzuchi Clinic ah ki buaipih hi.\nHau Tawng (Tedim) pen November 13 ni in nasepvai ki buaipih hi.\nKajang Ansai khatah Zomi 10 nasep ki zonsak a, avek un semtheipah uhhi.\nKimat kihen pen nisim in omden a, ZAM Palai te’nzong nisim mahin kimat kihen vaitawh ki buaiden hi.\nZolia & Zotaang DVD ki ngahta :: Tukum Khuado Pawi hunsung ah atuamdiak in ihbawl ahi Zolia & Zotaang kidemna DVD ki ngahta hi. Adeihpeuh in Zolia & Zotaang kidemna ah akihel te tungpan ahi zongin Aungnandaw, Taungzalat, ZAM zum leh Zomi te kikhopna biakinn pawlkhat pan ahi zongin ki leithei dinghi.\nZolia & Zotaang Calender :: Zolia & Zotaang te pahtawina in akibawl ahi 2014 Calendar zong asawtlo in hongki hawmkhiading ahih manin akua mapeuh in tha piaciat ni. Nangkiang ah hongki zuakkhak leh Zolia & Zotaang te pahtawina in naleisak hamtang unmaw.\nLungdam Kohna :: Malaysia gamsung ah kalsim in ZAM Thupuak Copy 2000 bang ki Print khiaden a, amawkna in ki hawmkhia den hi. Tuabang in ih Print zawh nading in a lunghimawh Pawlpi leh Mimal pawlkhat in panpihna hong piakhia zelzel uh a, ki lungdam mahmah hi.\nKhakhat in Thupuak nihveita bek hongla ahi Zomi Catholic Community Malaysia - ZCCM (St. Joseph Biakinn, Sentul) panzong tukal Thupuak bawlnading RM50 hong piakhia leuleu uh ahih manin lungdam ihko hi. ZCCM Pawlpi tawh naki zopnopleh: Francis Khampi 016 269 1351\nMikim in Mangpau, Manglai sin theita :: Mangkangte ngiat in mangpau leh manglai hong hilhding na ut leh asawtlo in Sri Kuching (Sungai Mas) ah kisin thei ta ding hi.\nHong hilhding pa min: Mr. Patrick\nSang kahna: Cambridge University, England\nEi Zomi te aa dingin Flyers naken nakleh sinman nai 2 sung RM12 bek hi ding hi. Sinman ngeina pen nai 2 sung RM 50 a kila ngekngek ahihi. Ei hong deihsakna tawh a vaihawm ahihmanin a tam theithei in sin sawm ni. Alunglut peuhin ZAM ahzong ki kanthei hi.\nUNHCR-CDU Info Hub kinei :: ZAM Palai te vaihawmna tawh 14 November 2013 ni zingsang nai 10am in Klang kuam a om UN ngahsa Zomi khempeuh RST, RSC, DHS, IOM ect.. kisam theilo te dottheih nading in UNHCR-CDU pan Info Hub hong bawlsak uhhi. Zomi gambel mi 40 val in phat tuamna ngah thei uh hi.\nHealing Crusade ading taangkona :: Leitung muntuamtuam a Pasian in na lamdang leh cina damsak nalam ah azat Chile gam pan hongpai Rev. Miguel Eschobar tawh biakpiak khopna leh thunget sak adeih te in anuai a hungel na bangin nong kihel nading un kong taangko uhhi. Contact: Sia Haupi 0178809320 (IZCC); Sia Cin 01123511180 (IZCC)\nSpeaker: Rev. Miguel Escobar (www.miguelescobar.org)\nAni : November 24, 2013 (Sunday)\nAhun : Nitak 8:00pm – 11:00 pm\nAmun : Harvest Community Church: D-1-36, 8 Avenue Business Centre, Jalan Sungai Jernih 8/1, 46050 Petaling Jaya. (Asia Jaya LRT station or Asia Jaya bus stand)\nZato napaiciang Address kisam hi :: Hospital ahih keileh Clinic khatpeuhpeuh napai ciangin tulaitak na omna Address kisam tawntung ahih manin, aki gingsa in omgige in. Address cihciang in avengmin bek hilo a, inn nambat, dawlbangzahna, lampimin cihte hi a, natheih keileh na Tui Bill, Mei Bill te tungah akician in omhamtang dinghi.\nSia Tuangpu : 016-254 4093\nSia Thaa Mung : 016-646 5375\nSia Kam Mung : 016-995 6231\nSia Kam Sang : 016-918 9692\nSia Kep Lian : 014-369 4897\nNasep leh Bank Card vai:\nSia David Mung : 017-333 4320\nMimang hong kankhiat pih un :: ZAM Card Number 18031 atawi Tg. Suan Kap Thang pen November 09 ni nai 2:40 pm hunpawl in aomna Setia Alam, Klanginnpan avakkhia ciahkik nawnlo hi. Amah pen Laitui khuami kum 18 aphapan khat hi a, Pa Tun Sian Pau leh Nu Hau Than Sang te tapa ahihi. A mukha, atheikha na om uhleh Kim Pau: 016 976 0278 ah ahi zongin ZAM zumah ahi zongin nong zaksak nading un kongthuum uhhi.\n155A Jalan Maharalela,\nMalaysia gamsung aom ZAM (Zomi Association of Malaysia) panin Zolai tawh kalsim in Newsletter neiden uhhi. Kuala Lumpur khuapi sung aom Zomi te kikhopna Biakinn Churches tuamtuam leh Zomi te paidiakna ansai Restaurants tuamtuam ah Printed Copy kikoih kawikawi hi. Ahi zongin Kuala Lumpur khuapi tawh aki gamla aom khuate ah ahunlap in ki ngahlo ahih manin, tuate ading khualna leh Internet azang leitung muntuamtuam gamtuamtuam aom Zomi te ading khualna tawh ZomiDaily website tungpan kongsuaksak zelzel uhhi.\n4/14/2015 07:08:21 pm\nThe thing is that parents advise their child for their bright future is just because they wanted their child to be happy for all the time and they wanted to see the bright future of their child but the thing is they need to understand that how can they make their child effective in professional or practical field.\n4/23/2015 07:24:26 pm\nI am glad you've got found the web site content instructive. That is why I have posted them - to offer information on topical matters that you may not normally have the option to seek out.\nessay wrіtіng company link\n6/13/2015 03:33:25 am\nLikewise other services essay writing is also very important for students. The best thing is that if we have our own essay writing company.\n8/12/2015 04:18:35 pm\nThanks fo rsharing. You know, at present students have to work hard in order to complete all assignments on time. There is a possibility to get online help.\n9/9/2015 09:49:19 pm\nDont you see that aussi essay is the best essay writing service for the past century?\n10/6/2015 05:35:53 pm\nWhen you are an educated person, you can find job easily. So feel free to use these great writing services to get excluisve essays.\n7/14/2016 03:17:30 am\nHappy Friendship Day Wallpapers 2016 link\n7/17/2016 04:51:04 am\n7/31/2016 05:14:34 pm


url: =Dam lai pahtawi :: ZOMI DAILY\nposted on 6 April 2015 at 1:31 am Lomkholna: News, Suanno, Zomi\nItna kamkhum zanuamlo kuamah ih om kei a, pahtawi utlo zong ih om tuan kei hi. Pil ta keileng piltak ciai ong kici leh ih lungdamin ih maitai a, hoih keiphial lengzong hoih tak ciai ci-in hong kiphat leh kinuam mahmah hi.\nEi Zomi sungah ih kisap mahmah khatin kipahtawi siam ding ahi hi. Ih pahtawi nop a tuam, ih ko nop a tuam cih bang a ih neih/khen loh ding thupi hi. Pawl khatte pen a pahtak khat pahtawi nuamlua kisa, midangte zakdah khawpin a pahtawi ki om thei hi. Midangte zakdah dinga na pahtak khat na pahtawi pen pahtawi na man hilo hi cih phawk ding kisam zel hi. Tu laitak ih Zomi sungah ih ngaihsut dingin minam lungsim/beh lungsim, pawlpi lungsim cih bangte ih neih loh ding a thupite lak ah kalmasa ahi hi. Nang pahtawi nop pen na behte,na pawlpite bek hi’n a dang beh/pawlpi khat pahtawi dingin hong om ciang lah pahtawi nuamlo zel cih dan lungsim ih neih leh kipum khat ding haksa mahmah ding hi.\nTua hilo in pahtawi nuamin ih kisik ciang ih pahtawi nop pa/nu ih lungdam koh nop pa/nu a nuntakna Pasian in a lak ciang ih pahtawi hang a mawk napi hilel ding a, tuisung kampau ih bang lel ding hi.\nPasian in Zomite a ki mudah dingin hong tuambawl deuh cih hi tuanlo hi. Sih khit ciang kiphawk pan ding leh ki-it pan dingin hong deih tuanlo hi. Khialhna, mawhna neilo kua mah ih om kei a tua ih khialh/mawhna te ih maisak ding a thupi ahi hi. Ei leh ei khawng khial ngei keng ih cih leh Van a om Pasian in hong thei veve ding hi. Kuamah mawhna neilo ih om kei a, ih nute sungpan in a mawhsa a piang vive ih hi hi. Ih nisim nuntakna ki ngaihsun pha kikkik leng ih gamtat luhek, ih mukpau kampau nate pan khialhna tampi/mawhna tampi ih bawllam kithei mahmah hi.\nNang/kei tung a hong mawh khat ih maisak zawh ciang Pasian in zong eite mawhna hong maisak ding hipan hi. Ih\npahtawinop/it khat pen kong pahtawina hi ci-in ama thanemna teng gengen mawk leng a pahtawi ih suak thei diam? Tua ahih manin pahtawi nuam peuh leng haksa lolua hi. Pahtawi nuam peuh leng huatna,elna,hazatna lungsim khempeuh beilel hi. Ki pahtawi siam dingin han ciam sawm ni hun leh niten mual hong khupsansan ta, it leh ngaih tampi’n mual hong liamsan in eite zong ih hun leh nite bei diaidiai ta hi. Ih nuntak laimahin ki-it ding leh ki pahtawi ding Zomi a kuama peuhin han ciam ta ni. “Dam lai pahtawi” ih dam lai mahin kipah tawi ni. Ka Zomi pihte ka lungsim khempeuh tawh kong it hi cih hong phawk sak un.\nPrevious: ISIS te in Damascus aom Refugee Camp ii 90% ukcipta\nNext: Ka sungthu kiukhat (1) ~ Deih Tung\nZalui/ Haiciin luitui gawmtuah Committee nasep khiatna (25 Nov 2017)\nJapan ah papi khatin atapa kum 20 sung innsung ah khumcip


url: =Japan ah 2010 sung Refugee asiau kiam - Zomi Community Network - Your Network\nJapan ah 2010 sung Refugee asiau kiam\nPosted by Zomi Daily on February 26, 2011 at 11:25am\nZomiDaily :: Japan gamah gamdangmi Refugee asiau pen 2010 sungin mi 1202 pha a, kum 2009 laisangin mi 186 bangin tawmzawdeuh hi ci-in Justice Ministry in genkhia hi. Tua Refugee asiau mi 1202 lakpan mi 39 bek Refugee taktakin kiciamteh a, kum 2009 sangin mi 9 in tamngahzaw cih JapanToday pan kizasawn hi.\nTua Refugee siaute sungah atampenpen ahi Kawlgam mipen nungkum sangin mi 226 in tawmzaw hi. Ahangpen Kawlgam Immigration Bureau te gendanleh 2007 kum lutolte buaikhit akipan Kawlgamah hun onghoihkik zawdeuh ahih manin, Japan gamah Refugee siau atawmzaw hiding hi ci uhhi. (adang gamtepan ki siau zaw hikhading hi)\nKum 2010 sung Japan gamah Refugee asiau pen Kawlgampan mi 342, Sri Lanka pan 171, Turkey pan 126, Nepal pan 109 leh India pan 91 pha hi. Nepal tepen nungkum sangin azahnihin tamzaw cihi.\nKum 2010 sung Japan gamah Asylum akipia gamdangmi avekpi-in mi 402 pha a, tualak ah Kawlgammi 356 pha cihi. Refugee ciaptehna a ngahlo gamdangmi tepen Japan gamah Humanitarian Grounds tawh omsakthei veve sam a, tuadanin aompen nungkumin 138 aphapen 2010 kumciang 363 pha ci uhhi. Zomi Daily www.zomidaily.com


url: =Genzawhthu-maw? ~ Pu Zokhai :: ZOMI DAILY\nposted on 28 February 2016 at 7:00 am Lomkholna: Article, Zokhai\nWritten on 14 June 2012\nGenzawhthu-tawh kisai-hiam, Thumaanthutak-tawh kisai-hiam\nInternet asimzo, hunpiazo, leh agelhzo zawdeuhteng-pen gampualam-a Zomite atampen ahihi. Leitung gam khatna atung khinsa pan-a laaigelhmi tampen-hi. Tualo Malaysia leh Delhi pan-in akicithei zawdeuhteng-in gelh taangpi uhhi.\nZomite ataangpi-pen laaigelh ciang-in “maaitang kituah-a kihona hilo” cih lungsim-tawh uut-uut agelh om-a, mimal mahmah phin-giap, ko-ek, gensia-suk, zahkogawp cihdaan azangh mihaii pawlkhat zongtawh groups kizangh khawm-hi.\nGam thumna ahihkeileh leitung gam khatna atungsa Zomite’ laaigelh adiak-in enpha lehang amau’ tunna gam-a ateeng ding-a kilawmlo zahdong-a tualniam kiphinna tamthei deuh-hi. Gam nihna-ah a-om laai-in thumaan genngam, pil-om, thukhual-tawh kisuun hi-kimlaai gam thumna atun ciang-in alaaigelh leh akampau, agamtatte hong kidang, nidang-a u-meel nau-meel atheidaan hinapi u-meel nau-meel thei nawnlo, minam kipawlna-ahzong mun a-ngah keileh langpanpah, mun angahleh adangte elbawlpah cihbang-in mihing zialehtong honpi-khat akikheel I-mu thei-hi.\nHih thusunna-pen minam, biakna, tualsung kipawlna paizia akilawm bang-a kalsuan theih nading deihna bulpi ahihi. Zomite Kipawlzia naakpi-in kisam laai-a, kipawlna a-omleh adang kipawlna peuhmah elpah, langpanpah, gaalbawl phial zahdong kitung pahpah-a, minam cidam theilo-hi\nGentehna-in, Malaysia-a ka’ om laai-a ka’ ki-itpih ahihkeileh ka’ it mahmah khat-in kei’ omna mahmah hongtun ciang-in kei-tawh holim manlo, kihawh manlo cihbang-a hun kipiak manloh kaalsung-in agen kiva mahmah pawlkhat-tawh tua ka’ itpa/nu ana-kithuah man-in tua mi-in kei hong elbawl nading thumaan hilo, ngeina hilo-hi. Atom-in, nangleh kei’ ki-maaingaapna a-omsa, I-kilawmtaatna a-omsa-pen kei’ kampau leh kei’ gamtatna ngailo, enlo-in kei-tawh na’ kimuh ma-a mi khat-in, “tua Zokhai-maw, ………….” ci-a hongki gensiat man-in nong’ elbawl, nong’ lanmuhpahding (kei’ ngaihsutna-ah) thumaan hilo, akilawmlo ahihi.\nHihbang kikheelna anei Zomi tampi om-a, tua’ tung-ah laaktheih thuguipi khat-pen hihbang-in ka’ ngaihtuah-hi;\nZomite ataangpi thumaan tung-ah dingkip lo-in, meeltheih-hiam, naahuai-hiam, kimuh masakpih-hiam khatpeuh’ thugenna tung-ah ding zawsop uhhi. Lengtong Kaam Kheen-in, “ka’ sial-pen …..pa’ hongguuk ka’ mit-a ka’muh hi-in, ahihang’n Maang Lian Kheen-mah ummawh zaw-ing” ci-a ciamnuih thupil agen-pen Zomite’ sung-ah ki-paksak lua-kha ahidiam ci-in ka’ ngaihsun-hi.\nMakaai khat-in gentehna-in kipawlna paulamh-in sum ngen cipak-ni. Thumaanlo, adiklo ahih thei gige napi-in tua makaaipa-pen I-maaltheih, I-naaihuai, I-lawm khatpeuh ahihnaakleh haiigup teeltaal cihbang mi om-a, gentehna mah-in, makaai khat-in na-hoih asep, mipi’ suplehbaaina lawhlo, Zomi min kizaak nading haanciam-a abawl-pen tua-mi I-naaihuai ahihlohziak, I-meeltheih ahihlohziak, panmun hongpiaklohziak-hiam khatpeuh-tawh “hoih” cih thei gige pipi-in siatgen denkeei, elbawl, langpan cihbang minam sung-ah dahhuai tak-in kimu thei-hi.\nGam nihna-ah a-om laai-in thukhual bangdaan-in Zomi-mah ci-kengkeng, kipawlna-mah ci-gamgam, minam-mah ci-giapgiap, kipawlna makaaite lawmbawlthei, kitahthei hiteeisaam napi-in banghang-in gam thumna atun ciang-in Zomi honkhat kikheel uhhiam? Ahihkeileh kikheello-in amau’ hihna taktak hong kilangh hizaw-hiam? Ahihkeileh gensiat akiva mite’ genna tung-ah ding/kinga uhhiam? Hihte I-suut ciang-in kipilsakvaai asa-zong ki-om dinghi, ahizong-in alawhtaak I-deihpen; “Thumaan leh apiang khinsa thutak (truth & reality) tung’ah kei ka’ding-hiam ahihkeileh gensiat kivate’ thugen tung-ah ka’ kinga-hiam ahihkeileh ka’ zialehtong maantak apulaak hilel ing-e” ci zawding I-hiam cihthu mimal kimciat-in kidong theilehang thusia-tawh kigamla tuamding deihna bulpi ahihi.\nHihthu banghang-in deih I-hihiam cihleh gensiat leh misutuah akiva mite’ tung-ah makaai tampite akingak man-in kipawlna-in muiibunh ngeilo-a, kipawlna cihcihleh kikhenna suakden tawntung-hi. “Zotawi Lianu” sung-a Khualpu-in, “kipawlna omkeileh kipawl-thei zaw-ni,” acih bangkeek-in thumaan leh apiang khinsa thutak tung-ah I-kingakloh man-in kipawlna-pen kikhenna, kideiidanna, kituambawlna, leh ki-gimhuatna ciangdong tungto pahpah-hi.\nZomi minam athahaat nading-in kei’ muhna-ah makaai hitaleh taangpi hitaleh thumaan leh apiangkhinsa thutak tung-ah kingakna thupipen ding-in ka’ seh-hi. Kipawlna himhim-ah I-maakpa’ makaihziak, I-sunghpa’ makaihziak, I-nuphalpa’ makaihziak, I-pawlpi mipihpa’ makaihziak, I-behpa’ makaihziak, I-khuapihpa’ makaihziak cihte cianglel-tawh kipawlna aki kalsuanzeel man-in kipawlna-pen “Khualpu” cihtak-in “kikhenna” suakden zaw-hi. Atung-a nengnengte’ ziak-in thalawp, thadah cihte-pen bangbang kipawlna kiopeuh-ah anawngkaaipipenpen hi-a, hihbang kipawlna ataangpipen gensiat leh suktuah akiva mite’ kampau tung-ah tampi kinga-hi.\nTua ahihman-in minam kipawlna, biakna kipawlna-a kipan kipawlna khatpeuhpeuh-ah “Thumaan leh apiang khinsa thutakte’ tung-ah dinkip theihding” thaguipi khat hi-a, akiva mite’ thugenna, mite’ suktuahna, mite’ gensiatna peuh-tawh thukhenna leh lungsim piaksukna-tawh I-kalsuan laaiteng minam genloh I-beh, I-innkuan nangawn-ah kipawlna aliim-avaang kimu peuhmahlo dinghi.\nNupa kilemkeileh tua nupate’ panlaakna kipawlna-ah meelmuhding adeihhuai tampi omlo dinghi. Nupa kilem, nulehpate leh tate kilem, tualsung, biakna, kipawlna sung kilem, minam thahaat cihbang-in alampi-maan, azingmaan I-totsiam nading lunggulhna ahihi. Muhlehsaanna akidang tengmah agawmtuahsawm I-hihman-in atelsiam kimciat ding-in I-kiseh khitsa ahihi.\nPrevious: Bang na kengsak a? ~ Hau Za Cin\nNext: US gamsung khualzinna pawlkhat – 57


url: =Communication Na Zatsiam Hiam? Gelh - Khaibawi Zomi - Laibu Saal\nHome > Thuluui/Articles > Communication Na Zatsiam Hiam? Gelh - Khaibawi Zomi\nCommunication Na Zatsiam Hiam? Gelh - Khaibawi Zomi\nCommunication Na Zatsiam Hiam?\nGelh - Khaibawi Zomi\nCommunication pen leitungah a thupi mahmah khat hi-a, Communication ahoih, a hat, asiam, innkuan le minam, gam khangto hi. Nasep hoih ngahna ding, zakhan nading in zong, kisam mahmah hi. Mi pawlkhatte laipil mahmah, a degree uh zong sang mahmah napi-in nasep hoih, nasep nuam, a muzolo, a ngah zolo, a zakhang theilo gam khangtote ah tam mahmah hi. Tua pen Communication a siamloh man, ahoih loh man hithei hi. Tangval pawlkhat a mel uh hoihkhollo, bang mah zong nei khollo, hi thingtheng sim zezen, mihau, miliante tanu nungak melhoih pipi, Lengtong Hoih bang a, ahoih olno tak in ngahthei uha,, nungak pawlkhat leuleu zong, a sam bang buahpian niniai, a mel uh zong, hoih khollo napi’ un, lengla tampipi khawl in, tangval melhoih pipi, Mun Neih Thang Dal banga tangval melhoih ngahthei mawk uh hi. Bang hang? Communication asiam man uh hilel hi. A khangto gamte ah degree neih ciang bek tawh nasep muzolo mi tam mahmah a, a khangto nailo gamte ah bel degree sang theithei thupi kisa hi. A khangto gamte ah bel skill tuamtuam siamding na thupisak zaw uh hi. Tuate sungah Communication skill pen thupi sakdiak hi.\nGal kidona ah zong Communication ahat te, ahoih te mah in galzo hamtang uh hi. Tulai US leh leitung I buaipih mahmah khamul saute bang, Communication a siamluat, a hatlua manun galhat uh hidih mawk hi. Tu hunteh Politic (Nainganzi) lam ah zong, President, Priminister, MP etc,te aki tel ciang leh kitelna thupi khat peuh aom ciang, communication asiamte, a hatte mah in pan mun ngah hamtang uh hi. Tua ahih leh Communication I cih bang hipeuhmah mawk hiam, Zomite Communication I siamta hiam, cih tawm kikum sukdih hi. Communication kammal pen Latin kam panin hong pai hi-a, Verbal Communication, Non-Verbal Communication leh Written Communication in khenpi thum in khen uh hi.\nVerbal Communication I cih ciangin, maitang kimu a kiho, ki kumkhawm cih bang dan, Phone pan, Skynet pan, VZO pan leh Radio, TV leh Media tuamtuam pan a kam tawh ki honate Verbal Communication kici hi. Nidang in ah hici bang ki honate pawlkhat, mukhalo, lawngkhalo, zang ziahziah khalo hi mahle hang, tuhunteh Technology hangin olno tak in I ki hotheita hi. Ut in utta keileng hite I zat loh hong phamawh ahih manin tuhun pen mi pawlkhat te’n Collaborative Technology naci liang uh hi. Collaborative kammal pen Latin kam pan-a, hong pai hi-a, “connect with somebody or other people” eipau in a tomin genleng, mi dangte tawh kizom, ki ho cihna ahi hi. Technology kammal pen Greek kammal pan a, hongpai hi-a, techne leh logio kigawm ahi hi. Techne cih ciangin nasepna khat peuh ah "vanzat siamna," thazung, thatang sanke, khua-ul sisan luangke kullo a, van, khuak zat siamna, hi-in logio cih ciangin "theihna sinna," ahi hi. Tua hi-a, Collaborative Technology I cih ciangin, a tomin genleng, mi dangte tawh olno tak, baihlam tak a, ki zopna, ki hona cih a gennuam ahi hi.\n· Listen and feedback - I lawmte thugen ngaimasa phot in tua khitteh dongh kik or genkik pan ding.\n· Respect for other opinion - Mi dangte ngaihsutna, mi dangte thugen zong zahtak sak ding, cih ahi hi. Hong ki hopih napi-in awl mawhlo, thusimlo, limtak dawnglo, cih banga, om loh ding ahi hi. Thusia gen ding ahih kei buang leh na lawmte’n hong hopih laitak, hong phone laitak na mankei leh zong limtak gen a, phone kik ding thupi hi. Thusia khawng peuh ahih leh bel kam kidop kan omlo hi.\n· Etiquette - Thukhat peuh na genteh kamkhum tak, siangtak limtak, polite tak a gending cihna ahihi.\nTulai Zomita dingin maitang kimu a kiho leh Phone tawh ki ho mi namdangte bangin ki zangsiam nailo ahih manin thupi diak hi. Mi tawh I ki ho ciangin, interview I paiciang, kician tak in thugen in I lawmte thugen zong zahtak sak, limtak ngaihsak in tua khitteh a kiciat kei leh limtak siangtak in dongkik genkik ding thupi hi. Mi pawlkhat te'n a lawmte, a ki kuppihte,a seppihte thugen ngai nuamlo in ama utteng gengen in ciahsan, a phone khaksan, hun khaksak ziau cih bang om thei uh hi. A dangte thugen ngai nuamlo in amau thugen 100% ki mang leh ut mawk thei uh hi. Zomi sungah zong, tuaci bang sia, upa, makai I om manin, tawmtaleng, ki khenkhen hi hang. Tua ahih manin mi tawh na ki hoteh, meeting khat peuh na neihteh, Interview khat peuh na paiteh nang a bekbek ci tentan kenla, mi dangte ngaihsunna zong, zahtak bawl in sangsiam in. Lai Siangtho in zong, khat le khat ki zahtak ziading, ki thusim ding hong hilh khin hi. A zuisiam, a zanghsiam minam leh gam ki pawlna peuhmah khangto ding hi.\nI cih ciangin, pumpi ki hekdan, ki hek zia, ki mithek, ki zawl mite giau, ki mukpik cih dante pawl leh nikten puansilh, omdan khawldan, mi omdan ciinna, a gimnam a ki theisak cih bang dan a tuamtuamte pawl ahi hi. Mi pawlkhat pil mahmah, thei mahmah, a melbang pong piannong, a kam zong siamke, ahih hang, Non Verbal Communication zatsiamlo, theisiamlo uh ahih manun lawmding leh naseppih dingin ki deihlualo thei hi. Tua ahih manin mi lak-ah I omteh, mi tawh I ki ho I ki thuahteh, omdan khawldan zong, eima innsung leh I khua I tui a, I omlai dan a, om gawptheih hong hikhinlo hi. Mi namdangte tuaci omtah, ci-a, omgawp mawk a, na ciinsawm leh lunggimna lianpi, lawhsapna lianpi na ngahthei ding hi. I paunak khat ah “sakhi in zong a tatnang kuam kua khual, buipi leikei in zong khua ngai” I cihte pen minam khangtote lak-ah zong na thupi mahmah hi. Ei Christian te zuihding ahi, Lai Siangtho in zong, biak innsung leh mun tuamtuam ah I gamtat luhek ziading, I niikten puansilh zia ding hong hilhkhin hi.\nLaigelh a tua tawh ki hona, laikhak in Laito pan ahi zongin, Email pan, Phone pan, Face book pan, Viber pan, Twitter pan, Laibu pan, Magazine pan, Internet leh Media tuamtuam khat peuhpeuh tung tawn pan laigelh a, ki hona, thu ki zaksak na pen Written Communication naci uh hi. Internet aki zatma in laigelh a, thu khat peuh I ki zaksaknopteh, a kha asim sawt thei hi. Zomi French paite bang innlam lai akhak uhteh, ni tampi asawt ban-ah guahzu, meikai thuakkha gawp ahih manin a laibang vul ning niang in, amal zong a mualgawp pawlkhat omta a, simhak simsim hih tuak hi. Thuhoih mahmah gelhnapi hangin I laigelh a simdingte lampan in ana kitel kei mawk leh thasup huaisim hi. Nasep na zong ciang, company khat peuh tawh na ki zop ciang, ki pawlna khat peuh tawh na kizop ciang, lai gelh loh pha mawh hi. Laigelh nasiam leh na sepna ah na lawhcing ding hi. Mi khat peuh in lai hong khak leh zong a mi na theih nak leh limtak thuk kik tangtang ding thupi hi. A mi na theih kei leh bel tulai pen lauhuai thei hi. Gamkhangto, minam khangto aki etteh, a laigelh dan uh leh laibu bang zah bawlkhiata uh hiam, Media lam bang aci uh hiam, cihte ki en dih mawk hi. Tua ahih manin Zomi te’n zong lai tampipi I gelhding, laibu tam pipi I bawl zawh ding zong, hong thupi mahmah ding hi.\nTua ahih manin tulai khangthak te’n I theihding ah, Written Communication group khat peuh I bawldingteh, minambup, minam ki pawlna or ki pawlna khatpeuh zatding I cih leh thukhun limtak in nei a, tua thukhun pen member ding peuhmah in thei masa phot ding, tua khitteh aki zawh uh leh member in lutsak pat ding ahi hi. Thukhun neilo or tua thukhun a member dingten zong thei masalo in member a sangpah, ahih kei leh amau phalna omlopi a, amau number or address I guansak ziauziau mawk leh a thuneu pen in thusitna leh sumliau na ki thuakkha thei hi. I biakna Pawlpite leh I ki pawlnate I ki khenkhen sak bangin leitungbup Zomite ki zopna Written Communication group te zong a kumkum in athak hong ki bawl beh den phial mawk in, a member teng leh a thu ki suahteng lah ki bang veve ahih manin thukhun kician neilo I hi hiam, ahih kei leh Internet Law theilo I hi hiam, cih ki etphat huai hi. Thu ki suahteng ki bang veve ding ahih leh athak bawl behbeh nawnlo in, a omsateng limtak I puah theih ding thupi kasa hi.\nThukhupna: Ei sanga u zawte, pilzawte, siamzawte, makaite I lawmte zahtak hona, zahtak bawlna zong Communication hoih mahmah khat ahi hi. Tuaci bangin bawllo in eima dinmun ki tellopi, a maute I va haibawl, I va mawk hawmthawh mawk a, eima muhdah khatpeuh, eima hoih sak loh khat peuh I lawmte khempeuh muhdah theih ding leh a minsiat theih na dingin I va bawl khak leh tua zong a lauhuai mahmah leh ahoihlo mahmah Communication nam khat ahi hi. Thukhat peuh I genteh, I suahteh a taktak ahih ding thupi pen hi. Mi dangte thugen limtak zahtak sak a, Namtal in “Phucil Phucil khau na zun ouh,” a cihteh Phucil in Neino a deih manin “sattat ding e,” ci-in, a thugen aleh lamin la-in akhau ana sattat vial leh amah in haksatna thuak lawh zawsop hi. Na khatpeuh I sepkhopteh Communication thupi mahmah ahih lam, Phuicil leh Namtak tangthu in zong hong phawk sak hi. Mihing kician khat in I pian leh Communication tawh ki pelhtheilo I hih manin Communication a zangsiam, gam leh minam khangto in, a zangsiamlo leh a zangkhial gam le minam khangsuk hi. Communication a zangsiam I hih ding hanciam ciatni.\nNote: Zomi Innkuan Brisbane makaite in Sialsawm Pawi 2016 in Communication tawh kisai thugen dingin hong seh uha, tua hun a, ka thugen puahpha a, Zomi bup simtheihding in kong suah ahi hi.\nfrom: Khaibawi Zomi laizomzomi@gmail.com [zomi]<zomi@yahoogroups.com>\ndate: Fri, Apr 29, 2016 at 6:41 AM\nPosted by: Khaibawi Zomi <laizomzomi@gmail.com>\nItem Reviewed: Communication Na Zatsiam Hiam? Gelh - Khaibawi Zomi Description: Rating: 5 Reviewed By: Cinpu Zomi


url: =Mat le Hen Om Nonngawl tu! ~ Thu Tatuam (Siyin News)\nMat le Hen Om Nonngawl tu!\n3:37 PM Refugee Taw Kisai No comments\nSuutpom ngen/seau peuma a om na ngam thuneite ii mat nawn ngawl natu UNHCR zumpi pan Director of International Protection in 3-Jul-2014 ni thu thangsak hi.\nDirector pa ii ci na pan, "suutpom seaute sia leitung bup ii zak human right thukhun taw kisi hi. Mat tu hi ngawl hu tu huai tu hi zaw hi. Ngamni na kumpite taw suutpomte mat le hen taw kisai kikup le nasep khop tu sia UNHCR sang pan a ki ngingsa hi ung" ci hi.\nUNHCR pan sutpomte mat le hen vai akikup pui tu teng sia:- Hungary, Indonesia, Lithuania, Malaysia, Malta,Mexico, Thailand, UK le Zambia ngamte hi. 2014-2019 dong mat le hen om ngawl tu in vai hawmna nei tu hi.


url: =Guatemala gamsung ah meimual Volcano puakkhapna hangin misi 109 phatota :: ZOMI DAILY\nposted on 8 June 2018 at 4:38 pm Lomkholna: News, Sawltak, World\nCentral America, Guatemala gamsung Fuego Volcano akici meimual puakkhapna hangin misi bekbek 109 phatota hi ci’n Thursday ni in Officials te’n pulakkhia uhhi.\nNational Forensic Sciences Agency te genkhiatna ah misi kikepna Morgue ah misi hongkipuak aluanghawm bekbek pen 109 phatota hi. Abeisa in misi 99 ciang hi a, ahi zongin ki behlap totolai hi ci’n genkhia uhhi.\nHih apuakkham Fuego Volcano meimual pen Guatemala City panin 35 km khawngbek aomlakna ah aom ahihi. Meimual apuakkhapna Fuego Volcano mualpen 3,763 Meter (Pi 12,346-foot) asang hi a, abeisa kum 40 (four decades) sung apuakkhamna ah tutung apuakkham pen ahuaisia penpen, akhauhpenpen ahihi.\nMeimual puakkhapna hangin misi 109 banah aliamzong tampimah omkawikawi hi. Tuaban ah meimual tawh akinai aom mi 12,000 te ki hemkhiasak in, tulaitak Shelters belhbuk te ah cimawh dongtuak in aomzong mi 3600 bang aomlaitak uh ahihi.\nZanni Thursday ni in meimual apuakkhapna tawh akinai Area sungteng ah guahtui tamlua mahmah, bekthamlo meimual panin aluangkhia vutsa tuinawng aluangkhiate samahmahlai in, meimual zong apuakkham ombeh laiding cih kipautau kawmkal ah leicim leitolh lauhuai omkawikawi ahih manin Rescue Operation pen ki khawlbawl sakphot hi. Sawltak #zomidaily\nCentral America, Guatemala gamsung ah zanni Sunday ni in meimual puakkham ahih manin misi 25 bang phakhinta cih AFP pan kiza hi. Tua apuakkham meimual pen Fuego Volcano kici a, Sunday ni in vutsa leh suangthem kithehkhia ziahziah in, vanlengtual Main Airport zong ki khakcipsak hi.\nVolcano meimual asunglam panin vutsa honkhat kithehkhia in, tuahangin khuasung mite’n asihlawh uh ahihi. Asi te lakah naupang honkhatzong kihel hi ci’n Disaster Agency spokesman David de Leon in genkhia hi.\nSunday zanlam ciangin meivak hoihtak ki ngahthei nawnlo ahih manin, asi amangte zonna Search & Rescue Operation pen lauhuana tuamtuam hangtawh ki khawlbawl sakphot hi. Ahi zongin Moday zingsangtung in kizomkikding cihi.\nMeimual apuakkhapna mualpen 3,763 Meter (Pi 12,346-foot) asang ahihi. Tua mualsangdawn panin meimual apuakkhap ciangin vutsa tepen akiim apaam Area tengah kithehsuk ziahziah hi. Gamsung singkung te puangkheukhau in, lamzik te, mawtaw leh mihing te mahmahzong vutkhu in tuamcipgawp hi.\nGamsung lokho mite zong vutkhu in atuamcipgawp ciangin patautek mahmah uh a, anuntakna asuahtaktheih nadingun taikek ngeingai uhhi. Civil Defense nasemte’n tua acimawh te kaikhawm kawikawi in, belhbukding Shelter vaihawmsak uh a, tua Shelter te ah kemphot uhhi.\nNational Coordinator for Disaster Reduction (Conred) chief Sergio Cabanas inzong hih meimual puakkhapna hangin mi 20 bang liamin, akigawm in mipi 1.7 Million bang nawikaisak mahmahhi ci’n pulakkhia hi.\nVideo: With wooden sticks and shovels, people search for their loved ones buried under tons on sand after Guatemala’s Fuego volcano erupted. The known death toll stands at 109, with nearly 200 missing. Most have yet to return since the catastrophic eruption. People are now putting their hopes in divine intervention and President Jimmy Morales. In El Rodeo, home to 8,500 people a kilometer away, locals say they are still spooked by the rumblings of the volcano as well as the threat of looters.\nPresident Jimmy Morales inzong hihvai hangin Escuintla, Chimaltenango, Sacatepequez Area sungteng ah lauhuai hi ci’n Red Alert tangkosak a, tualo adang gambup ahzong Orange Alert tangkosak kawikawi hi.\nHih meimual pen tukumsung ahuaisia phadiak in nihvei apuakkhapna hita hi. Abeisa February khasung inzong meimual panin vutsa kiphitkhia in, vandawn ah 1.7 kilometer bang sangto in kiphit ziahziah hi.\nMore: US, Hawaii tuikulh ah meimual puakkham, mi 10,000 val ki hemkhiasak\n2012 kumsung inzong hih meimual puakkhamngei in, mi 10,000 valbang cimawh in taikhia ngeingai uhhi. 2015 kumsung inzong khatveimah buaina piangleuleu in gamsung aom Main Airport zong ki khakcipsak ngeihi. Guatemala gamsung ah hih Fuego Valcono banah adang meimual ahinglai “Active Volcano” nihbang omlai hi. Tuate lakah Pacaya Volcano akicipen Guatemala City panin 20 kilometer bek kigamla sawnsawn hi. Sawltak #zomidaily\nPrevious: Singapore MRT meileng khawlna ah numeikhat aguaktang in aomlaitak Photo ki thehzak\nNext: Tedim khuasung siansuahna kibawl


url: = JOSEPH KOSTUŚ — MARTYROLOGY\nRaphael (pl. Rafał)\nAfter German and Russian invasion of Poland in 09.1939 and start of the II World War, during the genocide perpetrated by Ukrainians, known as „Volyn genocide”, murdered by the Ukrainian police (during a Russian bombing raid on the city prior to overtaking the city by the advancing Russian troops).\nAccording to other sources perished during Russian aerial bombing raid on the city.\nfriar of Lviv monastery (1936‑44), novitiate in Lviv (1936)\ncracovia-leopolis.pl [access: 2013.01.06], www.kresykedzierzynkozle.home.pl [access: 2013.01.13]\nMARTYROLOGY: KOSTUŚ Joseph


url: =Gamlak Vakna 2 | Siantongluan\nGamlak Vakna 2\nTopa in Moses leh Aaron kiangah hih bangin gen hi:\nIsrael mite in amau dialkhai gei ciatah a beh dialkhaite tawh phual sat ding uh a, amaute in a pang simah kikhopna buk mai ngatin phual sat ding uh hi.\nNisuahna lampangah phual a sat dingte pen Judah giahphual dialkhai a neite hi ding a, a makaite leh a mi phazah a nuai-a bang ahi hi: Judah : mite a makaipa pen Amminadab tapa Nahshon hi a, ama pawlmi tul sawmsagih leh tul li leh za guk a pha hi. Issakhar : mite a makaipa pen Zuar tapa Nethanel hi a, ama pawl mitul sawmnga leh tul li leh za li a pha hi. Zebulun : mite a makaipa pen Helon tapa Eliab hi a, ama pawl mitul sawmnga leh tul sagih leh za li a pha hi. Judah phualah a pawlpawlin a omte a vekpi-in tul za leh tul sawmgiatleh tul guk leh za li a pha hi. A kipaikhiat ciangin amau masa ding uh hi.\nA leitaw lampangah a pawlpawlin Reuben giahphual dialkhai a neite hi ding a, a makaite leh a mi phazah a nuai-a bang ahi hi. Reuben : mite a makaipa pen Shedeur tapa Elizur hi a, ama pawl mitul sawmli leh tul guk leh za nga a pha hi. Simeon : mite a makaipa pen Zurishaddai tapa Shelumiel hi a, amapawl mi tul sawmnga leh tul kua leh za thum a pha hi. Gad : mite a makaipa pen Reuel tapa Eliasaf hi a, ama pawl mi tulsawmli leh tul nga leh za guk leh sawmnga a pha hi. Reuben giahphualah a pawlpawlin a omte a vekpi-in tul za leh tulsawmnga leh tul khat leh za li leh sawmnga a pha hi. Amaute a nihna-ah paikhia ding uh hi.\nTua ciangin kikhopna buk pen, giahphualte laizangah a om Levi mite phual tawh kikhin khawm ding a, a phual sat hun mah bangun amau san ciatah a dialkhai uh tawh paikhia ding uh hi.\nA nitumna lampangah a pawlpawlin Efraim giahphual dialkhai a neite hi ding a, a makaite leh a mi phazah a nuai-a bang ahi hi. Efraim : mite a makaipa pen Ammihud tapa Elishama hi a, ama pawlmi tul sawmli leh za nga a pha hi. Manasseh : mite a makaipa pen Pedahzur tapa Gamaliel hi a, amapawl mi tul sawmthum leh tul nih leh za nih a pha hi. Benjamin : mite a makaipa pen Gideoni tapa Abidan hi a, ama pawlmi tul sawmthum leh tul nga leh za li a pha hi. Efraim giahphualah a pawlpawlin a omte a vekpi-in tul za leh tul giatleh za khat a pha hi. Amaute a thumna-ah paikhia ding uh hi.\nA leilu lampangah a pawlpawlin Dan giahphual dialkhai a neite hi ding a, a makaite leh a mi phazah a nuai-a bang ahi hi. Dan : mite a makaipa pen Ammishaddai tapa Ahiezer hi a, ama pawlmi tul sawmguk leh tul nih leh za sagih a pha hi. Asher : mite a makaipa pen Okran tapa Pagiel hi a, ama pawl tulsawmli leh tul khat leh za nga a pha hi. Naftali : mite a makaipa pen Enan tapa Ahira hi a, ama pawl mi tulsawmnga leh tul thum leh za li a pha hi. Dan giahphuala om mi a vekpi-in tul za leh tul sawmnga leh tul sagihleh za guk a pha hi. Amaute a dialkhai tawh kizui-in a pai nunung ding uh ahi hi.\nHihte pen Israel mite a beh zui-a kisim hi a, a pawlpawlin giahphualah a om mi a vekpi-in tul za guk leh tul thum leh za nga leh sawmnga a pha hi.\nAhih hangin Topa in Moses a thupiak bangin Israel mite lakah Levi mite kisimkhawm lo hi.\nTua bangin Israel mite gamta uh hi. Topa in Moses a thupiak bangin a beh tawh kizui-in a innkuankuanin amau dialkhaite gei-ah giahphual sat uh a, tua bangmahin paikhia uh hi.


url: =erik-blaster (Eric Pasino) | DeviantArt\nAbout Varied / Student Eric Pasino21/Male/Italy Recent Activity\nStatistics 120 Deviations 325 Comments 22,878 Pageviews\nGod erik-blaster 79 4 Hysteria erik-blaster 11 1 Snow erik-blaster 15 0 Confronto erik-blaster 7 0 Thief erik-blaster 50 1 Anniversary erik-blaster 29 3 More life erik-blaster 26 4 Butterfly Odalisque erik-blaster 10 0 The true face erik-blaster 41 6 Cancer erik-blaster 38 7 Unborn erik-blaster 79 13 The chair erik-blaster 18 0 Light + Speedpainting erik-blaster 24 7 Secrets erik-blaster 41 7 Lifetime erik-blaster 26 3 Family photo erik-blaster 20 7\nCompletion Oddly-Spliced 232 7\nThe Pond lpeters 253 30 PSYJAZZ shepa 51 4 Merry X'mas noah-kh 290 14 Heron lady Kuroi-kisin 407 68 Nature is perfect. kenglye 263 12 CONVERT 22zddr 482 14 Red pilot kumpan 182 9 Untitled, 96 x 104 cm KrzysztofHeksel 52 2 clap if you believe in zombies apterus 925 33 WinterFairy pascalblanche 834 29 In The Subway666 kumpan 455 24 Peace Oddly-Spliced 244 12 glamorous Poseidon kumpan 317 10 Wizard (shadow-color test) angelavianello 175 3 Legion. Hatchery 22zddr 2,000 90\nJoannaKatrzyna Featured By Owner Aug 27, 2018 Hobbyist General Artist\nLemiken7 Featured By Owner Aug 27, 2018 Professional General Artist\nMagicFool64 Featured By Owner Aug 26, 2018 Hobbyist General Artist\njeremiahkauffman Featured By Owner Aug 27, 2017 Professional General Artist\nLuxX-FuxX Featured By Owner Jun 30, 2016\nHow i could not see your page before oh my\nerik-blaster Featured By Owner Jul 2, 2016 Student General Artist\nLuxX-FuxX Featured By Owner Jul 2, 2016\nerik-blaster Featured By Owner Feb 5, 2016 Student General Artist\nBeh innanzi tutto di cosa si tratta ?


url: =Tuate' sungah Body Language ci-in maitang puakzia bekbek tawh Ph.D angah, tua pilna tawh mihau milian tampi om uhhi. Body Language icih pen Ei Zopau tawh maitang puakzia cilehang kitel pen hi. Ahi zongin tatzia hekzia agen nuam ihihi.\nMipi' mai ah:\nMi khat peuh tawh maitang kituah a iki ho ciangin, maitang mah sal gige a hongho ten hong thusim uh cihna kilang hi. Luzang pan khedawn dong hong et gualgual leh hong neumuh cihna kilang hi. I thu gen laitak hong tuh samsam leh ei gen lunglut lualo cihna kilang hi. Hong khuakhat san laplap leh mit khawng hongsuk san supsup ten i thugen te lunglut lo in um phalo cihna mit hek panin kilang pah hi.


url: =Tulaai Leitung Thuthang Tuamtuam Updates Jan 25 ,2015 :: ZOMI DAILY\nposted on 26 January 2015 at 8:06 am Lomkholna: Khawmpau, Myanmar, News, World, Zomi\n· US President Barack Obama nithum sung taamding in India gam January 25,2015 ni in Delhi Vanleeng tualpi tungta hi. Nikaai lam in India Prime Minister Narendra Modi leh sumhau minthang pawlkhat tawh kimukhawm a, India Zozu mahtawh Puzu naluup uhhi. January 26,2015 ni a kibawlding India gamte Republic Day nithupi ni ah zinmaangpi in vakihel ding hi.BBC\n· US gam Portland khuapi leh Milwaukee khuapi pan Atlanta khuapi atuding vanleeng nih January 24 ni in atung ah Bomb kipuahkhap saksawm cin in thudding ahihman in US gaalvaanleeng nih in anungzuihpah ceuceu lel a, Atlanta khuapi nuamtak tuthei in Palik ten uisiam leh vanhoih tuamtuam tawh vanleeng sung azon uhleh bangmah na omlo ledih hi. CNN\n· Zambia gambup President kiteelna azo alel taangkokhiatna kiteelna thuneite in January 24 ni in taangkokhia uhha, Defense Minister lui ahi Mr Edgar Lungo in mipi meetang 48.3% ngah a atampeen hipah ahihman in January 25 niciang President thakding in kiciamna lading ci in taangkokhia uhhi.BBC\n· Ukraine gam nisuahnalam a om Mariupol khuapi sung ah Ukraine gaalkaap te leh Russia te sawtaak thautawi te January 24 ni in nasiatak in khuapi laaizang nangawn ah kikaap uha, Thaupi tang te puakkham ziahziah ahihman in khuasungmi 30 nikhat thu in si in adangtam pi liam uhhi.BBC\n· IS migilo te in Japan gammi nih amatte uh Japan kumpi ten $200million tawh atatlkei leh goding ci in January 20, 2015 ni in ataangko bangteek un kitanlo ahihman in January 24 ni in minih amatte lakvuah khat ahi thuthang kan leh limtaang gawmsiam Mr Kenji Goto athahna uh video khahkhia uhhi. Hih thuhang in Japan PM Shinzo Abe leh Japan gam mipite hambangvaai kisaciat uhhi.BBC\n· Nigeria gam khunglam Yobe state sung pan January kha kipatlam a Boko Haram migilo te in khuasungmi amat uh tampi lak pan mi 190 January 23-24 sung in ongkhah khia uh ci in Nigeria kumpi te in January 24 ni in taangkokhia uhhi. Nungkum a sangnau pang Chibok khua a akaihte uhbel khah nuam naaike uh ci uhhi. Hih thu tawh kizawitawn dekak in US Secretary of State Mr John Kerry January 25 ni in Nigeria gam tungseisai a President Goodluck Jonathan leh amahtawh akidem Muhammadu Buhari tawh kimukham ding uhhi.VOA\n· North Korea gam kalkaak a aukcip Leikha Maangpi Kim Jong Un ongtungding May kha ah Russia gam Moscow khuapi a kibawlding Leitung Gaalpi nihna laai a Soviet Union ten Nazi Germany te azawhna uh phawkna pawipi ah pawisiimding leh zawlleeng kawmding in akuasung pan kizawngkhia in vazinding ci in Russia gam Ulian te in January 24 ni in taangkokhia uhhi. 2011 Leikha Maangpi za angah zawh gampua apialkhiat masak peenna zong hipah ding in gen uhhi.VOA\n· Pakistan gam nitumna lam Waziristan kuama kibu khinkhian migilo te Pakisatan gaalkaapte in January 24 ni zan vanlam tawh nasiatak beimaai khiat temtem uha ahihman in migilo khamu chiapchuap mi 35 golum cin January 25 ni in taangkokhia uhhi. VOA\n· Philippine gam tawkawdok lam a kibusa ahi MILF Muslim singnuai mite leh Philippine palikte January 25 zan ki umciticit uha, sial talkap in kikap ngekngek uh ahihman in mi 30 in sihlawh uhhi. Nungkum sung in hih singnuai mite leh Philippine gam thunei ten sauvei kimangding kilemna suaikaai khin napi hibang a kikiapkikna ongpianna hang in Philippine gam politics zinlin kipan citcit kikzel hi.VOA\n· Libya gam kumpi langpang thautawi pawl in January 24 sun in Libya gam I Deputy Foreign Minister pa man in taaipih mang hi ci in Interior Minister pa in January 25 ni in taangkokhia hi. Abeisa kha khat laaipan kipan hih kumpi langpang te onghaat semsem uha, kumpi lamtetawh khuasung nangawn ah kikaap kipan uhhi.CNN\n· Egypt Leikha Maangpi atutna pan akituatkhiat nahaang in milompi sihna piankum 2011 phawlna in mipi te in nasiatak in January 25 ni in lungphona lakkhia uha, palikte tawh kihehsuahkha uh ahihman in mi 15 sihlawh kik uhhi.VOA\n· December 28,2015 ni a Java tuipi sung a akia Air Asia 8501 I apumpi tuipi sung pan domkhia ding in Indonesia te makaai in vanleeng zongte January 24 ni kipankhia ta uha, misi luang Vanleeng sung ah mi 6 asi kimukhia in akiim ah luangli nalaam ahihman in avek a kigawm tuniciang 162 lakpan 69 kimukhia ta hi. Vanleeng pumpi peen giksimsim ahihman in domkhiatpakding haksa ci in gen uhhi.CNN\n· Kachin gam Phakant Township sung Kamai leh Mukawng lampi dung ah KIA gaalkaapte leh kawl gaalkapa te kikaap daaidektak himah leh January 24 zanlam in langnih nai khat sung nasiatak in kikaapkik uhhi. Langnih asi aliampeen thuthangkan ten theikhia zonaailo uhhi. Kawlgam gaalkaap 70 kiim leh KIA 15 kiim kivik hi a kawlgaalkaap te aciahkik tawm ci in gen uhhi.FRA\n· Kawlgam kumpi kipsak pilsinna tawh kisai thukhunpi adeihlo Kawlgam sangnaupang te in lungkimlohna alahna uh nisim zomtoto uha mipi in nasiatak thapia toto ahihman in nopciseemseem a kawlgam bup buaizo phialding ci in kawlgam thu aencik te upmawhna genciat uhhi. FRA\n· Ongtungding February 12 ni Kawlgam Pithaungsuh Nih niciang Nypidaw ah Mualtung thautawi kheempeuh kihelkim in President U Thein Sein tawhkimuding in sam hi ci in Mualtungmi thautawi palaaipi U Khun Ohka in January 25 ni in genkhia hi. Hih niciang Predident U Thein Sein in Mualtungmi thautawi te kawlgambup kilem na suaikaaiding in heel himah leh Mualtungmi ten Federal tawh kisai thukimna lamasading in ngen uhhi.RFA\nPrevious: Solkha tang nuai ah Tedim khuapi (10) ~ Hau Za Cin\nNext: Tedim khuapi ah


url: =Nr. 3,391 in Beauty (Siehe Top 100 in Beauty) Nr. 10 in Lidschatten Archive - veg-online.de\nStartseiteProdukt Amazon Bestseller-RangNr. 3,391 in Beauty (Siehe Top 100 in Beauty) Nr. 10 in Lidschatten


url: =Samuel Masa 17 | Siantongluan\nSamuel Masa 17\nTu-in Filistia-te in galsim dingin a galkapte uh khawmin Judah gam Sokoh-ah amaute kituah uh a, Sokoh leh Azekah kikal Efesdammim-ah giahphual sat uh hi.\nTua ciangin Saul leh Israel mite kikhawmin Elah kuamah giahphual sat uh a, Filistia-te a do dingin kithawi uh hi.\nFilistia-te a gal mualtungah ding uh a, Israel-te a galkhat mualtungah dingin, amaute kikalah kuam khat om hi.\nFilistia-te giahphual panin Gath khuami Goliath a kici a makai, a tun pi kua val a sang mi khat hong paikhia hi.\nAmah in a lu tungah sumngo sik lukhu khu-in, sik puan tawh amah kithawi a, a puan gihna sumngo shekel tul nga ahi hi.\nAmah in a khete tungah sumngo ngaltuam bulh a, a liangko-ah sumngo teipi khawh kikhai hi.\nA teibul siam lawngpi cia bang pha a, a teipak sik shekel za guk gik a, ama mai-ah a lum puapa a pai hi.\nAmah dingin Israel uliante otsanin, "Galdo dingin bang hangin hong kuankhia ngam na hi uh hiam? Kei, Filistia mi hi-in, note, Saul nasemte hilo na hi uh hiam? Note-a dingin mi khat teel un la, tua mipa kei kiangah hong paisuksak un.\nAmah in kei hong do-in hong thah zawh leh kote na nasemte ka hi ding uh a, ahih hangin keimah in amah zo-in ka thah leh note, komau nasem na hi ding uh hi," a ci hi.\nTua ciangin tua Filistia mipa in, "Tuni-in Israel uliante kong to hi. I kido theihna dingin mi khat hong pia un," cithuah lai hi.\nSaul leh Israel-te khempeuh in Filistia mipa kammalte a zak uh ciangin amaute lungkia-in nakpi takin a lau uh hi.\nDavid pen Judah gam Bethlehem khua-a om Efrathah mi, tapa giat a nei Jessi min a neipa tapa ahi hi. Saul hun lai-in tua mipa teek zo-in kum tampi pha ta hi.\nJessi tapa a u pen thumte in galdona-ah Saul zui khin uh hi. Gal sungah a pai a tapa thumte min pen, a ta upa Eliab, ama zomah Abinadab, leh a thumna Shammah ahi hi.\nDavid, a nautum pen hi a, a upa pen thumte in Saul zui a,\nahih hangin Bethlehem-a a pa tuute a vak dingin Saul kiang panin David ciah zelzel hi.\nNi sawmli sung zing leh nitakin Filistia-pa hong pai-in hong ding zelzel hi.\nTua ciangin Jessi in a tapa kiangah, "Hih ankan seu khat leh hih anlum sawm na ute puak dingin guang in la, na ute kiang giahphualah manlangin va puak in la,\na tul a ukpa kiangah zong hih sathaukhal sawmte puak in. Na ute omdan va mu in la, amau omzia a kitheihna lim pawlkhat hong ciahpih in," a ci hi.\nTua laitakin Filistia-te tawh kido-in Saul leh amaute, leh Israel mite khempeuh, Elah kuamah om uh hi.\nTua ciangin Jessi in a thupiak bangin zingsangin David tho baihin, a kem ding midang khat tawh a tuute nusia a, a ante pua-in a pai hi. Mihonte giahphualah pai-in galdo kikona a ot laitakun amah giahphual va tung hi.\nIsrael-te leh Filistia-te, galkap leh galkap a kido dingin kinaih uh hi.\nDavid in van cingpa khutsungah a nate nusia-in galkapte kiangah va tai a, pai-in a ute va hopih hi.\nAmaute tawh a kiho laitakin, Gath khuami Filistia-te a makaipi Goliath min neipa, Filistia uliante lak panin hong paikhia-in a masa-a mah bangin kam hong pau hi. David in ama kampau a za hi.\nIsrael mite khempeuh in tua mipa a muh uh ciangin ama kiang panin taikhia uh a, lau mahmah uh hi.\nIsrael mite khatlekhat kiho-in, "Hih hong paikhia mipa na mu ngei uh hiam? Israel-te a to dingin hong paito takpi hi. Amah a that mipa tungah kumpipa in sum tampi pia-in, ama tanu zong pia ding a, a pa innkuante, Israel sungah aana nasep leh siah khempeuh kipengsak ding hi," a ci uh hi.\nDavid in ama kianga ding mite kiangah, "Hih Filistia-pa thatin Israel-te tung panin hih mindaina a beisakpa-a dingin bang kihih ding ahi hiam? A nungta Pasian galkapte a to dingin hih dawibia Filistia-pa kua ahi hiam?" a ci hi.\nMite in a kibang mahin dawng uh a, "Amah a that mipa tungah tua bang tua bangin kihih ding hi," a ci uh hi.\nDavid in mite kiangah thu a gen laitakin ama u a upen Eliab in a za hi. David tungah Eliab heh mahmah ahih manin, "Bang hangin hong paisuk na hi hiam? Tua tuu tawmkhatte gamlakah kua tawh nusia na hi hiam? Na kihaimuanna leh na lungsim gitlohna ka thei hi. Bang hang hiam cih leh galkidona a en dingin nong paisuk hi," a ci hi.\nDavid in, "Bang hih ka hi hiam? Kam bek hilo ahi hiam?" a ci hi.\nTua ciangin ama kiang panin midang khat kiangah kihei-in a kibang mahin thu dong a, mite in a masa-a mah bangin amah dawngkik uh hi.\nDavid kampaute a kizak ciangin amaute in Saul kiangah gen uh a, Saul in amah samsak hi.\nTua ciangin David in Saul kiangah, "Ama hangin kuamah lungkiasak kei in. Na nasempa pai-in hih Filistia-pa tawh ka va kido ding hi," a ci hi.\nSaul in David kiangah, "Hih Filistia-pa tawh a kido dingin ama langkhatah na kuanzo kei ding hi. Nang pen tangval na hi pan a, amah pen a tangval-a kipan galkap mi ahi hi," a ci hi.\nAhih hangin David in Saul kiangah, "Na nasempa in a pa tuute a kem zel hi. Humpinelkai ahi a, vom ahi zongin hong pai-in tuute lak panin tuuno a mat ciangin,\na nungah delhin vatgawpin a kamsung panin tuuno ka honkhia hi. Keimah a hih dingin amah hong ding leh keimah in a ngawngin manin vatgawpin ka that hi.\nNa nasempa in humpinelkai leh vomte that khin ngei hi. Amah in a nungta Pasian galkapte ninsak ahih manin dawibia hih Filistia-pa pen tuate khat tawh kibang lel ding hi," a ci hi.\nTua ciangin David in, "Humpinelkai khecin leh vom khecin panin kei a hong honkhia Topa in hih Filistia-pa khutsung panin zong kei hong honkhia ding hi," ci thuah lai hi. Tua ciangin Saul in David kiangah, "Pai in;Topa in nang hong ompih ta hen!" a ci hi.\nTua ciangin Saul in a galvante David pia a, amah in a lu tungah sumngo lukhu khusakin, sik puan silhsak hi.\nTua ciangin David in a galdalnate tungah a namsau khih a, amah kingeinaseh lo ahih manin lam pai dingin a kithawi leh pai theilo hi. Tua ciangin David in Saul kiangah, "Hihte tawh lam ka pai thei kei hi; bang hang hiam cih leh ka kingeinaseh kei hi," a ci hi. David in tuate suahkhia hi.\nTua ciangin amah in a khutah a ciangkhut tawi-in, lui panin suangmai tang nga tengin a tuucin thungip sungah tuate koih hi. A khutsungah a suanglotna tawi a, Filistia-pa nai-ah a pai hi.\nTua ciangin a mai-ah a lum puapa tawh Filistia-pa hong pai-in David hong naih hi.\nFilistia-pa khuadakin David a muh ciangin amah in simmawh hi; bang hang hiam cih leh amah a tangval pan, a cidam tuak, a melhoih khat hi lel hi.\nTua ciangin Filistia-pa in David kiangah, "Ui hong sa a, ciangkang tawh sat hong sawm na hi hiam?" a ci hi. Filistia-pa in a pasian-te min tawh David samsia hi.\nFilistia-pa in David kiangah, "Ka kiangah hong pai in. Huih lak vasate leh gamlak gamsate tungah na sa ka pia ding hi," a ci hi.\nTua ciangin David in Filistia-pa kiangah, "Namsau, teipi, leh teikhawh tawh kei kiangah nang nong kuan hi. Ahih hangin kei pen Israel galkapte Pasian, a Vanglian Topa, nangmah in na to mipa min tawh nang kiangah kong kuan hi.\nTuni-in Topa in ka khutsungah nang hong pia ding a, keimah in nang hong sattukin na lu ka tankhia ding hi. Tua ciangin tuni-in huihlak vasate leh leitung ganhingte tungah Filistia mi a site luanghawmte ka pia ding hi. Israel sungah Pasian khat a omlam leitung mi khempeuh in a theihna ding,\nleh Topa in namsau leh teipi tawh a hotkhiat lohna thu hih lai-a a om khempeuh in a theihna ding ahi hi. Bang hang hiam cih leh galdona pen Topa}-a hi a, amah in kote khutsungah note hong pia ding hi," a ci hi.\nDavid tawh a kituah dingin Filistia-pa dingin hong pai a, hong nai ciangin David zong Filistia-pa tawh a kituah dingin gal mai-ah a delh hi.\nTua ciangin David in a khutin a thungip sawkin suangtang khat la a, a kap leh Filistia-pa taltang a kha hi. A taltangah a suangtang tum a, leilakah amah maipuk hi.\nTua ahih ciangin David in suanglotna khat leh suangtang khat tawh Filistia-pa zo-in a that hi. David khutsungah namsau omlo hi.\nTua ciangin David tai-in ama tungah ding a, Filistia-pa namsau mah a paai panin dok a, amah thatin tua tawh a lu a tankhia hi. Filistia-te in a makaipa uh a sihna a theih uh ciangin a taikek uh hi.\nTua ciangin Israel-te leh Judah-te awngin ding uh a, Gath leh Ekron kulhkongpi ciangdong Filistia-te delh uh ahih manin Shaarim panin Gath leh Ekron ciangdong Filistia mi a liamte puk uh hi.\nTua ciangin Filistia-te a delhna panun Israel-te hong ciahkik uh a, amaute in a giahphual uh luhsak uh hi.\nDavid in Filistia-pa lutang la-in Jerusalem-ah paipih a, ahih hangin a galvan teng ama puanbukah a koih hi.\nFilistia-pa do-in David a kuankhiatna Saul in a muh ciangin galkapmangpa Abner kiangah, "Abner aw, hih tangvalpa kua tapa ahi hiam?" a ci hi. Abner in, "Kumpipa aw, ka thei kei hi," a ci hi.\nTua ciangin kumpipa in, "Tangvalpa kua tapa ahi hiam, kan in," a ci hi.\nFilistia-pa a thahna panin David hong ciah ciangin Abner in amah samin a khutsunga Filistia-pa lutang tawh Saul mai-ah a paipih hi.\nSaul in ama kiangah, "Tangvalpa aw, kua tapa na hi hiam?" a ci hi. David in dawngin, "Bethlehem khuami na nasempa Jessi tapa ka hi hi," a ci hi.


url: =China, Kwangtung Province, S2402 5 dollars 1918 Provincial Bank of...mehr China, Kwangtung Province, S2402 5 dollars 1918 Provincial Bank of Kwangtung. Serial No. 760336 F-VF\nAktuelle Zeit: 22.09.2020 - 06:44 Uhr MET


url: =Nasum: Thupha maw? Samsiatna hi sak ding? ~ Khup Khen Thang :: ZOMI DAILY\nposted on 2 December 2019 at 9:16 pm Lomkholna: Article, Biakna, Khupkhenthang\nNasum: Thupha hisak ding maw? Samsiatna hi sak ding? Khensat! By Sia Khup Khen Thang\nLeitung nuntakna a haksatna hangin mikhempeuh in sumlut hoih kei deih tek, ki hau nuam tek in sum lut hoih nei te, nasep hoih nei te ki eng in ki pi muh a, kizahtak pha deuh hi. A hizongin I ngaihsut ding dotna pawl khat a nuai ah kong koih hi. Sumlut hoih khempeuh ei a dingin a hoih hiam? Sumlut hoih neihna in thupha hiam? A hih kei leh samsiatna maw? Satan ze-etn maw cih te I ngaihsut kak ding kisam hi.\nPasian tungah I innkuan in i kingak loh tak ciangin Sumlut ahoihna pen thupha hi thei a, (Thuhilhkikna 8:18) , samsiatna zong hi thei hi. Thu khat leu leu pan in Topa tungah kinga lo in a hau te pen Satan in ngimna khat nei a, a zat nop man in a hausak hi thei hi.\nLeitung nate deih luatna ah makaih in sum zatnop luatna, Pasian kiang pan suahtak nop na, Pasian kul isak nawn loh ciangin (Mtt. 13:22) isumlut pen samsiatna hong suakhi. Pasian I masak loha, I innkuan te I masak lohna in Satan thangzak hi. Tua a hih leh Pasian thupha pen galpa’n bang hangin samsiatna suaksak nuam hiam? ( 1 John 2:15-17).\nSumlut hoih pen bang hun ciang thupha hi zaw hiam cih leh:\n1. Sumlut hoihna pen thudik in I ngah ciang, Pasian khun tawh ki tuak ciang, a tha nem te a ci mawh zaw te tung pan zawhthawhna pan ngahna sum lut a hih loh ciang!\n2. Pasian masak in ngimna leh geelna nei a, I sep I bawl na tung pan sum I ngah ciang ( Mtt.6:33)\n3. Leitung nate sangin innkuan zing le nitak biakpiakna te I masak ciang!\n4. Lai Siangtho simna, Pasian na sepna te ei mimal nasep sangin I thupit ngaihsut zawk ciang\n5. Pasian nipi ni, limtak tawlnga in innkuan in Nipi ni I zat ciang\n6. Leitung nate sangin Pasian leh I innkuan te I masak ciang!\n7. Sawm ah khat piak ding I masak ngiat ciang\n8. Sawm ah khat leh sumpi, kamciam te piak khit a, sum ikhol ciang!\n9. Ih mut cim, exercise lim bawl, an limtak I nek ciang!\n10. Tate bek inn ah nusiat loh ciang!\nHih thusawm teng I neih ciangin I sumlut pen thupha hong hi ding hi.\nSumlut hoih zawk na pen samsiatna hi zaw thei hiam cih leh\n1. Thumaan loh na pan ngahna, mi zawh thawhna pan I ngah ciang\n2. Pasian tawh hunzat khop ding pen utna tawh hilo a, zawhthawhna bangin I ngaihsut ciang\n3. Innkuan hun bawlna ah ki hel man nawn kei ning na cih ciang\n4. Lai Siangtho simna, Pasian nasep na ah ki hel man nawn kei ning na cih ciang\n5. Innkuan te tawh an ne man nawn lo, hun bawl man nawn lo, kituah man nawn loh ciang\n6. Inn ah tate bek I nusiat det ciang\n7. Ih mut hun, exercise bawl hun, an limtak nek loh ciang\n8. Pasian pen sumlutna nak hi cih I mang ngilh ciang\n9. Hehpihna neih mel lo, sumpi khiat thusim lo, upna kamciam I neih loh ciang\n10. Geelna kician neilo in sumzat I zat ciang\nHih hoih lo thusawm teng tung pan in sum I ngah ciangin I sumlut pen samsiatna hong suak ding hi. Tua a hih manin singlamteh tungah siktukhilh tawh kei aa dingin khaina a thuak Pa khutsung ah ka neih khempeuh ka koih ciang lau ding om lo hi. “Ama misiangtho te aw, Topa zahtak un, bang hang hiam cih leh Amah a zahtakte in kisapna neilo hi” (Late 34:9) Tua a hih man in Amah muang ni. Khazih Sungah, Khup Khen Thang\nPrevious: Tedim lungphona khua 38 pha\nNext: Christmas Sermon: Christmas bawlzia nam 4 ~ Thang Van Lian


url:
=Photo de Cessna Caravan (N754KP) - FlightAware\n0 Votes (0.00 Moyenne) et 1.396 Vues\n

Photo Courtesy of FlightAware.com

\n[url=http://flightaware.com/photos/view/9547723-17d33d319d37345bf820ab48b5eff6f28228ffba/user/e5z8652/sort/votes/page/1][img]https://photos-e1.flightcdn.com/photos/retriever/a0ca11f608e09c3c8a815972bae1aeaba5d342ff[/img]Photo Courtesy of FlightAware.com[/url]\nCessna Caravan (N754KP)\n2 of N754KP 3860 of C208 117 at PAJN\nVous voulez une recherche complète sur l'historique de N754KP depuis 1998? Achetez maintenant. Recevez-le dans l'heure.\n23-10-2020 C208 Juneau Intl (JNU / PAJN) Haines (HNS / PAHN) 13h17 AKDT 14h22 AKDT 1:04\n23-10-2020 C208 Près de Hoonah, AK Juneau Intl (JNU / PAJN) First seen 10h13 AKDT 11h08 AKDT 0:54\n23-10-2020 C208 Juneau Intl (JNU / PAJN) Près de Hoonah, AK 10h03 AKDT 10h12 AKDT 0:09\n23-10-2020 C208 Juneau Intl (JNU / PAJN) Près de Juneau, AK 08h36 AKDT 09h18 AKDT 0:41\n22-10-2020 C208 Près de Haines, AK Juneau Intl (JNU / PAJN) First seen 16h45 AKDT 17h08 AKDT 0:23\n22-10-2020 C208 Juneau Intl (JNU / PAJN) Haines (HNS / PAHN) 15h48 AKDT 16h18 AKDT 0:29\n22-10-2020 C208 Haines (HNS / PAHN) Juneau Intl (JNU / PAJN) 14h46 AKDT 15h12 AKDT 0:25\n22-10-2020 C208 Juneau Intl (JNU / PAJN) Haines (HNS / PAHN) 13h17 AKDT 14h26 AKDT 1:08\n22-10-2020 C208 Juneau Intl (JNU / PAJN) Juneau Intl (JNU / PAJN) 11h05 AKDT 12h33 AKDT 1:27\n22-10-2020 C208 Juneau Intl (JNU / PAJN) Près de Hoonah, AK 10h12 AKDT 10h59 AKDT 0:47\n22-10-2020 C208 Juneau Intl (JNU / PAJN) Près de Juneau, AK 08h41 AKDT 09h26 AKDT 0:44\n21-10-2020 C208 Près de Haines, AK Juneau Intl (JNU / PAJN) First seen 15h59 AKDT Last seen 16h24 AKDT 0:25\n21-10-2020 C208 Juneau Intl (JNU / PAJN) Haines (HNS / PAHN) 14h36 AKDT 15h41 AKDT 1:04\n21-10-2020 C208 Juneau Intl (JNU / PAJN) Juneau Intl (JNU / PAJN) 08h38 AKDT 09h24 AKDT (?) 0:46\n20-10-2020 C208 Juneau Intl (JNU / PAJN) Kake Airport (PAFE) 14h28 AKDT 15h10 AKDT 0:42\n20-10-2020 C208 Juneau Intl (JNU / PAJN) Juneau Intl (JNU / PAJN) 12h02 AKDT 12h40 AKDT 0:38\n20-10-2020 C208 Juneau Intl (JNU / PAJN) Juneau Intl (JNU / PAJN) 11h38 AKDT 11h41 AKDT 0:03\n20-10-2020 C208 Juneau Intl (JNU / PAJN) Gustavus (GST / PAGS) 10h28 AKDT 10h50 AKDT 0:22\n19-10-2020 C208 Juneau Intl (JNU / PAJN) Juneau Intl (JNU / PAJN) 15h35 AKDT 16h55 AKDT 1:19\n19-10-2020 C208 Près de Haines, AK Juneau Intl (JNU / PAJN) First seen 14h26 AKDT 14h52 AKDT 0:26\n19-10-2020 C208 Juneau Intl (JNU / PAJN) Haines (HNS / PAHN) 13h02 AKDT 14h08 AKDT 1:05\n19-10-2020 C208 Juneau Intl (JNU / PAJN) Juneau Intl (JNU / PAJN) 10h08 AKDT 11h00 AKDT (?) 0:52\n19-10-2020 C208 Juneau Intl (JNU / PAJN) Juneau Intl (JNU / PAJN) 08h35 AKDT 09h24 AKDT 0:49\n18-10-2020 C208 Juneau Intl (JNU / PAJN) Juneau Intl (JNU / PAJN) 14h00 AKDT 14h55 AKDT 0:55\n18-10-2020 C208 Près de Juneau, AK Juneau Intl (JNU / PAJN) First seen 12h43 AKDT 12h53 AKDT 0:10\n18-10-2020 C208 Juneau Intl (JNU / PAJN) Kake Airport (PAFE) 11h21 AKDT 11h56 AKDT 0:35\n17-10-2020 C208 Kake Airport (PAFE) Juneau Intl (JNU / PAJN) 16h26 AKDT 16h41 AKDT 0:15\n17-10-2020 C208 Juneau Intl (JNU / PAJN) Sitka Rocky Gutierrez (SIT / PASI) 14h20 AKDT 14h56 AKDT 0:35\n17-10-2020 C208 Près de Haines, AK Près de Juneau, AK First seen 12h22 AKDT Last seen 12h48 AKDT 0:25\n17-10-2020 C208 Juneau Intl (JNU / PAJN) Haines (HNS / PAHN) 08h31 AKDT 12h01 AKDT 3:30\n16-10-2020 C208 Juneau Intl (JNU / PAJN) Juneau Intl (JNU / PAJN) 14h30 AKDT 17h08 AKDT 2:38\n16-10-2020 C208 Près de Haines, AK Juneau Intl (JNU / PAJN) First seen 12h30 AKDT 12h54 AKDT 0:24\n16-10-2020 C208 Juneau Intl (JNU / PAJN) Haines (HNS / PAHN) 11h41 AKDT 12h09 AKDT 0:28\n16-10-2020 C208 Juneau Intl (JNU / PAJN) Juneau Intl (JNU / PAJN) 09h28 AKDT 10h21 AKDT 0:52\n15-10-2020 C208 Juneau Intl (JNU / PAJN) Juneau Intl (JNU / PAJN) 15h40 AKDT 17h02 AKDT (?) 1:22\n15-10-2020 C208 Haines (HNS / PAHN) Juneau Intl (JNU / PAJN) 14h05 AKDT 15h06 AKDT 1:01\n15-10-2020 C208 Juneau Intl (JNU / PAJN) Haines (HNS / PAHN) 13h20 AKDT 13h45 AKDT 0:25\n15-10-2020 C208 Juneau Intl (JNU / PAJN) Juneau Intl (JNU / PAJN) 08h43 AKDT 11h00 AKDT (?) 2:16\n14-10-2020 C208 Juneau Intl (JNU / PAJN) Juneau Intl (JNU / PAJN) 15h39 AKDT 17h11 AKDT (?) 1:32\n14-10-2020 C208 Juneau Intl (JNU / PAJN) Juneau Intl (JNU / PAJN) 13h12 AKDT 14h59 AKDT 1:47\n14-10-2020 C208 Juneau Intl (JNU / PAJN) Juneau Intl (JNU / PAJN) 10h11 AKDT 11h11 AKDT 0:59\n14-10-2020 C208 Juneau Intl (JNU / PAJN) Juneau Intl (JNU / PAJN) 08h52 AKDT 09h43 AKDT 0:51\n13-10-2020 C208 Haines (HNS / PAHN) Juneau Intl (JNU / PAJN) 16h28 AKDT 16h54 AKDT 0:26\n13-10-2020 C208 Juneau Intl (JNU / PAJN) Haines (HNS / PAHN) 15h37 AKDT 16h02 AKDT 0:25\n13-10-2020 C208 Près de Haines, AK Juneau Intl (JNU / PAJN) First seen 14h35 AKDT 15h00 AKDT 0:24\n13-10-2020 C208 Juneau Intl (JNU / PAJN) Haines (HNS / PAHN) 13h08 AKDT 14h16 AKDT 1:07\n13-10-2020 C208 Juneau Intl (JNU / PAJN) Juneau Intl (JNU / PAJN) 10h01 AKDT 10h53 AKDT 0:51\n13-10-2020 C208 Juneau Intl (JNU / PAJN) Juneau Intl (JNU / PAJN) 08h46 AKDT 09h34 AKDT 0:48\n12-10-2020 C208 Sitka Rocky Gutierrez (SIT / PASI) Juneau Intl (JNU / PAJN) 16h10 AKDT 16h47 AKDT 0:37\n12-10-2020 C208 Juneau Intl (JNU / PAJN) Sitka Rocky Gutierrez (SIT / PASI) 14h58 AKDT 15h42 AKDT 0:44\n12-10-2020 C208 Klawock (PAKW) Juneau Intl (JNU / PAJN) 12h56 AKDT 13h57 AKDT 1:01\n12-10-2020 C208 Juneau Intl (JNU / PAJN) Klawock (PAKW) 11h08 AKDT 12h22 AKDT 1:14\n12-10-2020 C208 Juneau Intl (JNU / PAJN) Juneau Intl (JNU / PAJN) 08h32 AKDT 09h25 AKDT 0:53\n11-10-2020 C208 Juneau Intl (JNU / PAJN) Juneau Intl (JNU / PAJN) 13h59 AKDT 14h53 AKDT 0:53\n11-10-2020 C208 Juneau Intl (JNU / PAJN) Kake Airport (PAFE) 11h09 AKDT 11h48 AKDT 0:38\n10-10-2020 C208 Près de Angoon, AK Juneau Intl (JNU / PAJN) First seen 16h07 AKDT Last seen 16h24 AKDT 0:17\n10-10-2020 C208 Juneau Intl (JNU / PAJN) Kake Airport (PAFE) 13h05 AKDT 15h29 AKDT 2:23\n10-10-2020 C208 Kake Airport (PAFE) Juneau Intl (JNU / PAJN) 10h39 AKDT 11h19 AKDT 0:40\n10-10-2020 C208 Juneau Intl (JNU / PAJN) Kake Airport (PAFE) 09h15 AKDT 10h11 AKDT 0:55\n10-10-2020 C208 Sitka Rocky Gutierrez (SIT / PASI) Juneau Intl (JNU / PAJN) 07h32 AKDT 08h09 AKDT 0:37\n09-10-2020 C208 Juneau Intl (JNU / PAJN) Sitka Rocky Gutierrez (SIT / PASI) 14h53 AKDT 16h08 AKDT 1:14\n09-10-2020 C208 Juneau Intl (JNU / PAJN) Juneau Intl (JNU / PAJN) 13h13 AKDT 13h42 AKDT (?) 0:29\nAcheter l'historique des vols sur fichier Excel pour N754KP →


url: =Itna le hun ~ NK Khanno :: ZOMI DAILY\nposted on 4 March 2015 at 3:20 am Lomkholna: Article, Khanno, Theihhuai\nKhua hong muita hi. Naupang no khat a dai khipkhep lenglakhan ah daitak in a om dide hangin lungngai zel, khuadak zel in lam-et khat anei tawh akibang hi. Khe ging khat za leh inn kongkhakpi lam a en phei zel hi. Motor gingkhat za leh tawlet panin innpua lam enkhia zel in a om hi. Amah ahih leh anu in nusia ahih manin tagah lungleng khuangai khat ahi hi. Hih in ahih leh a nu nusiat zawh nitak simin ama pianzia khat zong ahi hi. Nikhat…..\nZum panin nasep gimna le tawlna tawh Papi pa inn sung hong lutsuk hi. Tualai tak in lenglakhan panin a tapa Papipa gei ah hong tai phei in…\nTapa: “Papa, kong dot nop khat om hiven?” Papi pa: “Bang thu ahia, Bawi?” Tapa: “Papa, Nang maw na nasep na ah nai khat bangzah ngah na hia?”\nPapi pa: “Hipen nang buai ding hilo. A bangcia hi bang peuh hong dong na hia?” Tapa: “Thei nuam pong kaih ciang a.”\nApa hap khat a tuah ciangin, naupang pa amai hong mial in a lukun suk hi. Ahi hangin “Hehpih na tawh hong genve maw Pa, Na nasep na ah nai khat ah sum bangzah ngah na hia?” ci’n a pa kiang ah hong dong teitei hi.\n“A bangcia thei tuam teltal na hia? Nai khat Dollar 100 ngah ingh ei, na lung akim ta na?” “Aw!” cih kawmsa mah in apa maitang en ngamlo in hong kun ngiungeu lai hi. Tua khit ciangin,\n“Papa, dollar 50 khawng hong leitawi nuam hiveng akingah dia?” A tapa kampau a zak ciangin Papi pa a dipngek botkhiat bangin a sin hong so vat hi.\n“Nong thudot pen hibang leltak na deih man maw? Papa kiang pan sum ngen dingin bangmah aa akizang thei ngaplo, a thupi ngaplo mawtawno peuh, milimno peuh lei dingin lupna khan sungah nang guak bek nop takin kimawl hichiat lel ding aci maw.\nBang cia hi bang liang aa nang ma angsung nopna dingbek ngaihsun na hia. Ken nisim khual-ul luang zong nul manlo, gim liang aa na kasep pen hibang a haivai gamtat luhek khat leltak aa ding maw, nang le nang kingaih sunpha.”\nApa kiangpan in hap khat bek thamloh tanghkha tui a kha mahmah pawlkhat za kha ahih manin naupang no pa zong paulo phunlo in damtak in a khansung ah hong lut in kong hong khak kik hi.\nPapi pa ahih leh nak heh lua mahmah ahih manin a nasep puan zong laih manlo in a gei aa om tutphah tungah tusuk in a tapa kampaute hong ngaihsun kik kik hi. Hi bang dotna le hi bang aa sum a nget ngam mawk pen a bang hiam? Kei a pa hong hehpih lo, hong theihsiam lo zezen hiam? ci in nak ngaihsut semsem a hehsuak semsem tua teng tawh lengla khan ah tawlkhat hong tucip hi.\nHun ahiciang khat hong beikhit ciangin Papi pa a lung hong dai ta hi. Dena thupiang te hoih tak in hong ngaihsun kik hi. ‘Ka tapa in sum 50 hong ngetna pen a hang khat, akisap na mahmah khat om hi ding hiven maw. Nidang aa lah sum hong gen ngei cih lah hi peuhmah lo a’ cih kawmsa in a tapa lupna khan kongkhak hong in a tapa khan sungah hong luttum hi.\nPapi pa: “Bawi, nang ihmu khin ta maw?” Tapa: “Ihkk, kei ihmu nailo papa?” Papipa: “Ka ngaihsut phatphat ciang denna thu pen ken na nak ngaihsut lua kha ingh. Tuni bel nisau lua mawk ei, huuu!…(khuisa kawm)..den aa kong khasiatsakna ka kampau te dokkik ingh ei maw, hong maisak o maw bawi. Hiah den nong nget sum 50 maw..”\nNaupangno pa a lupna pan thoto in hong nuih mai kik seisai hi. “Wow! Papa lungdamlua.”\nCih kawmsa in a lukham nuai a khut tawh hong sawk hi. A lukhamnuai panin sumnen kikhep pawlkhat hong lakhia hi. Papi pa in amuh ciangin a heh hong suak kik vat ta leuleu in amai a san teitai hi. Naupangno pa in a sumnen kikhepte zalkhia kawm in hong sim hi. Aman ciang a pa maitang hong ento hi.\nPapi pa: “A bangcia sum tuazah nei in kei tungah sum hong gen teitei na hia?” Tapa: “Ka sum neihte kicing lo aih ciang a. Papa hong piak tawh hileh tun kicing ta ei.”\n“Papa aw, ken tun sum 100 neita. E maw, kei maw nahun naikhat maw nong leisak thei dia? Zingciang nitak inn ah naikhat hong ciahbiah zaw ve maw. Ken nang tawh nitak an ne khawm nuam hi veng.”\nA tapa kampau azak ciangin Papi pa a ci hong hikvat liang hi. A khut zak phei in a angsung ah a tapa hong pom hi. A tapa tungah a itna te a lak siamlohna, nasep na ah a hun tamzaw a bei nate hangin a tapa bek a nusiat khak na cih te a maisak nading le nidang ciangin a tapa tawh nitak an nekhawm bekthamlo a tapa laite etpih, bawlpih le manhun te ah kimawl khawm, vak khawm ni maw ci’n a pa in khitui luangkawm sa in kamciam hong pia hi.\nKhat veivei ciangin nuntakna ah nasep hahkat in khantohna ding i hanciam hi. Ahizongin nuntakna ah a thupi, a manpha mi pawlkhat, hun pawlkhatte i phawkman kei kha thei hi. A man in cileng i nuntakna ah nasep loh in khantohna a omloh mah bangin nulepa, zileta, ulenau, lawmlegual lo in nuntakna kicing kinei lo zel hi.\nNulepa, zileta tawh omkhop hichiat hun nei manlo liangin i hunte kikheng sak kei ni. Nai khat in sum tampi ingahna i hun manpha tawmno khat i innkuanpih, i it, i ngaih khat aading izang khia ngam hia?\nA zenzen in zingciang bangin a si ding hilecin, na nasepna company/zum in nang mun ah a sem ding khat baihtak in na guang lel ding hi. Ahizongin na nusiat na innkuanpih, na lawmlegual te aadinig in cikmah hun in a ki behlap thei ziaulo nang ma mun pen anuntak sungun om kip suak ding hi. I innkuanpih te sangin i nasepna ah hun itam piak kha zaw hiam cih kisit pha ciat ni. Hun in itna kilangkhia sak hi. Nk Khanno (Zingsol)\nPrevious: EU te leh ZCD te Kalay ah Gam thu ki kumkhawm\nNext: Leitung ah a hoihpen ‘nakhat’ ~ Nk Khanno


url: =June 19, 2021 ~ MUC\nLaodicean pawlpi in Pasian A Masak loh manin\nPasian i masak ding hamsa hi. Laodicea pawlpi tungtawnin zuih ding leh pelh ding thu om hi lo hiam?\nLaodicea pawlpi in Pasian a masak ding uh hamsasa uh hi. Amaute in Pasian nial ngei lo uh hi.Ahi zongin amaute nuntakna-ah Pasian masak lo uh hi. Jesuh in amaute nunzia pen lumlah lum lo, sa lah sa lo a om uh mawhsak hi. “ Laodisa khua pawlpi vantungmi kiangah lai gelh inla, thuman le citakin teci a pang, Pasian piansakte khempeuh a kipatna ahi hi. Amen thugen in. Laodisia khua pawlpi vantung mi kiangah lai gelh in la, thuman leh citakin teci a pang, Pasian' pian'sakte khempeuh a kipatna ahi Amen' thugen in: Note' gamtatnate ka thei a, vot lah vot vetlo, sa lah sa vetloin na omna uh zong ka thei hi. A vot na hih kei uh leh a sa hi vet le uh cin ka ut hi. Ahi zongin note pen vot lah vot vetlo, sa lah sa vetloin a laklawhin om na hih manun ka kam sung panin ka hong siakhia ding hi. Note a zawng, a mittaw, puansilh ding a neilo, a hehpihhuai, a lungkhamhuai na hih lamtak uh theiloin, kote hau-in ka cithei uh a, bangmah kisapna ka nei kei uh hi, na ci uh hi. Tua ahih manin na hauhtheihna dingun kei kiang panin kham citak hong lei-in a zumhuaipi-in guaktanga na omna uh na kiselna dingun puanpak hong lei un la, khua na muhtheihna dingun mit zatui hong lei un. Ka it mite thuhilhin ka taii hi. Tua ahih manin lungsim tak tawh na mawhna panun kisik kik un. Kongkhakah dingin kong ka hong kiu hi. Ka aw za-in kong hong honte kiangah lutin an ka nekhawm ding uh hi. Keimah zong gualzo-in ka Pa' tokhomah ka tutkhawm uh mah bangin a gualzote khempeuh zong kei tawh ka tokhom tungah hong tutkhawm theihna dingun thu ka pia ding hi. Tua ahih manin zakna ding bil a neite in Kha Siangtho in pawlpite kiangah a gen thute na za un, ci-in gen in,” a hong ci hi (Mang 3:14–22).\nPasian in i zia le tong i lungsim puak khempeuh thei khin hi. Amah in i lawpsapna, i zawhnate zong thei hi. I kineihkhemnate zong aman thei hi. Ama mai-ah a kisel thei bangmah a om kei hi. Tua manin Pasian in eite hong nawlkhin lo hi. Jesuh in ni khat khit ni khat, kha khat khit kha khat, kum khat khit kum khat i lungsim kongkhakah dingin kong hong kiu tawntung hi. A hong lut dingin kongkhak i hon ciangin na khempeuhah Pasian i masak ding hamsa lo hi.\nLaodicea pawlpi in Pasian a masak ding uh nial hi. Tua manin amau bek tham lo-in a kim le paamah om mite in gimna thuak uh hi. Pasian hong itna in na khempeuhah Amah masak dingin hongkai hi. Laodicea dinmun i tun loh nadingin Jesuh na sungah nungta sak in.


url: =by mac5155 on Thu Feb 28, 2013 12:26 pm\nby columbia on Thu Feb 28, 2013 12:26 pm\nby blackjack68 on Thu Feb 28, 2013 12:27 pm\nby KennyTheKangaroo on Thu Feb 28, 2013 12:27 pm\nby shmenguin on Thu Feb 28, 2013 12:49 pm\nby Froggy on Thu Feb 28, 2013 1:11 pm\nby Rylan on Thu Feb 28, 2013 1:14 pm\nby Froggy on Thu Feb 28, 2013 1:15 pm\nby shmenguin on Thu Feb 28, 2013 1:23 pm\nby canaan on Thu Feb 28, 2013 1:49 pm\nby canaan on Thu Feb 28, 2013 1:58 pm\nby shmenguin on Thu Feb 28, 2013 2:00 pm\nby Froggy on Thu Feb 28, 2013 2:01 pm\nby shafnutz05 on Thu Feb 28, 2013 2:03 pm\nby shmenguin on Thu Feb 28, 2013 2:05 pm\nby meecrofilm on Thu Feb 28, 2013 2:07 pm\nLast edited by meecrofilm on Thu Feb 28, 2013 2:09 pm, edited 1 time in total.\nby meecrofilm on Thu Feb 28, 2013 2:09 pm\nby Idoit40fans on Thu Feb 28, 2013 2:09 pm\nby Froggy on Thu Feb 28, 2013 2:09 pm\nby shmenguin on Thu Feb 28, 2013 2:10 pm\nLast edited by shmenguin on Thu Feb 28, 2013 2:11 pm, edited 1 time in total.\nby penny lane on Thu Feb 28, 2013 2:11 pm\nby Admin on Thu Feb 28, 2013 2:12 pm\nby meecrofilm on Thu Feb 28, 2013 2:14 pm\nby Idoit40fans on Thu Feb 28, 2013 2:14 pm\nby Idoit40fans on Thu Feb 28, 2013 2:15 pm